Gazteak bai inozoak ez. Abenduak 28 Arriagan EGKren defentsan! Gazteak bai inozoak ez. Abenduak 28 Arriagan EGKren defentsan!\nBadago eguna eta lekua: 28an (asteazkena) 12.00etan Bilboko Arriaga antzokiaren aurrean. Gazteak bai… inozoak ez!!!\nNorbaitek uste al zuen Euskadiko Gazteriaren Konsteiluari erasoa erantzunik gabe geratuko zela? Inola ere ez!\nDagoeneko 65 kolektibotik gora eta 200 norbanako baino gehiagok (tartean politikariak, irakasleak, kazetariak, gizarte ekintzaileak…) EGKren aldeko atxikimendua eman dute. Izan ere, arrisku larrian baitago gazte elkarteen sarea, hiru urtetan %50ean murriztu baitio diru-laguntza PSEk. “Oinarri ekonomikoaz harago (gobernu autonomikoarentzat oso zifra baxuak dira), borondate politiko baten ondorio da eta gazte parte-hartzearenganako eta euskal elkartegintzarenganako apustu falta bat” islatzen du murrizketak, gazte-erakundeak salatu duenez.\nOrain, komunikatutik kalera ateratzeko ordua da. Horregatik, deialdi hau luzatu dugu:\nInuzteneen egunean, alegia, abenduaren 28an, asteazkena, 12.00etan Bilboko Arriaga antzokiaren aurrean mobilizazio eta prentsa-agerpena egingo dugu, Gazteak bai inozoak ez lelopean. Bertan, atxikimenduen behin betiko zerrenda ezagutaraziko dugu.\nNoski: sinatzaile guztiak bertara etortzera deituta zaudete. Gazte elkarteen sarearen aldeko gizarte babesa biltzeko hitzordua izango da eta, zergatik ez, elkarren berri izateko aukera polita ere!\nHonezkero zenbait elkartek, politikarik eta gaztek bere parte-hartzea konfirmatu dute. Animatu zuek ere!\nEdozertarako: 944 43 61 43 edo komunika@egk.org (abenduaren 26a arte eman daiteke atxikimendua).\nBitartean… JAI OSO ZORIONTSUAK PASA!


Teresa Sabate eta Virginia Santos artisten ‘Oinez eta eskuz 2’ erakusketa zabaldu dute Iruñeko Ziudadelan - KULTUR SHAREA\nErakusketa datorren urtarrilaren 17ra arte bisitatu ahal izango da Ziudadelako Bolborategian.\nHizkuntzak eta narrazioak nahasten dituen hiru fasetako bidaia artistiko bat du oinarrian Teresa Sabate eta Virginia Santosen Oinez eta eskuz 2 erakusketak.\nErakusketaren jatorria bi artisten proposamen bat da, hizkuntzak eta narrazioak nahasteko, eta horretarako esperientzia partekatu baten bidez errealitatea eta fikzioa bateratzen dituzte. Hasierako ideia horietatik sortu zen lehen kolaborazioa, alegia, obra batean islatzea egunero Santa Marta kalean zuten lantegitik Uharte Arte Garaikidearen Zentroraino oinez, autoz edo autobusez egiten zuten ibilbidea. Zenbait hilabetez, ibilbide horretan bizitako esperientziak eta elkarrizketak bildu zituzten, eta horiekin pieza handi bat gauzatu zuten, zeina handitzen joan zen, hizkuntzak eta partekatutako esperientziak nahasten dituen hamar metroko mural handi bat osatu arte.\nSabatek eta Santosek diotenez, ez da toki batetik bestera fisikoki lekualdatzea soilik; “bidaia bat da, non espazioan eta denboran egindako joan-etorria lan-prozesuaren inguruko gogoetarekin batzen baita, bat-batean sortzen ari den obraren etengabeko negoziazioa, zeinaren elementuak bide bakoitzean ageri baitira”. Ibilbide horretan, arian-arian, konturatu ziren hutsalak diruditen gauzek garrantzia hartzen dutela. “Hurbilekoak, egunerokoak dimentsioa aldatzen du, esaten dutenez, aparteko bilakatzeko”. Hala, nabarmendu dutenez, “inguruan aurkitzen dugunak, egunero behatzera gelditu gabe ikusten dugunak garrantzi handia hartzen du merezi duen arreta jartzen badiogu”.\nBaina bide hori egun hauetan Iruñeko Ziudadelako Bolborategian ikusgai dagoen obra sortzeko lehen fasea besterik ez zen izan. Hasierako planteamendu artistikoaren ondoren, Sabatek eta Santosek lantegira itzultzeko bideari ekin zioten, eta horrek ahalbidetu zien haien kalea berriz aurkitu eta beste modu batez begiratzea, hiri-ikuspegiaz. Asfaltoak, zirkulazioak edo eraikinek kontraste egiten zuten aurreko ibilbidean landu zuten natura-ingurunearekin, eta bi ideia horiek uztartzeko asmoz, haien lantegiaren inguruneari ukitu berde bat eman zioten. Hala, landarez eta kolorez betetako lorategi handia bailitzan imajinatu zuten haien kalea.\nEraldaketa-prozesu horretan zeudela, konfinamendua iritsi zen, eta horri esker beste ikuspuntu garrantzitsu bati erreparatu zioten: pertsonen arteko harremana. Orduan erabaki zuten lorategi imajinario horretan, haien kalean bizi diren pertsona errealak ere sartzea. Oinez eta eskuz 2 lanak jada hiru faseak egin baditu ere, artistek aitortzen dute oraindik ere proiektua irekita dagoela eta esperientzia berriak sar daitezkeela.\nTags: Iruñeko Ziudadela, Oinez eta eskuz 2, Teresa Sabate, Virginia Santos\nEAEko zinema aretoek 2,6 milioi ikusle galdu dituzte urte hasieratik COVID-aren ondorioz\nMikel Urdangarinek ‘Izurdeen lekua’ diskoa plazaratu du


Langile okupatuen prestakuntza sustatzeko neurriak ~ Blog de Petronor\nLangile okupatuen prestakuntza sustatzeko neurriak\n10.5.17 Joseba Arruti No hay comentarios\nLangileen prestakuntza etengabekoa izan ohi da, euren lanpostuetara egokitzea ez baita inoiz behin betiko finkatzen. Denetariko aurrerapenek, aldaketek azken finean, hala eskatzen dute produktibitatearen eta lehiakortasunaren mesedetan. Hori aintzat hartuta, Eusko Jaurlaritzak 15.700.000 euroko gastua baimendu berri du Lanbide Euskal Enplegu Zerbitzuaren laguntzen deialdiei lotuta. Horien helburua, Euskal Autonomia Erkidegoko langile okupatuen prestakuntza sustatzea da, eta, horretarako, laguntzon kudeaketan laguntzaile gisa jardungo du Hobetuz Fundazioak. Honakoa, zehazki, EAEko enpresen, langileen eta ikastetxeen artean lantzen ari den jarduera etengabeko prestakuntzaren aldeko interesa sustatzera bideratuta dago, eta baita jarduera horrek hedapen eta eraginkortasun handiena izan dezan ahalbidetzeko baldintzak sustatzera ere.\nHorretarako dira Eusko Jaurlaritzak diruz babestuko dituen Lanbideren laguntzen bi deialdiak: batetik, langile okupatuentzako eskaintza dago, enplegurako prestakuntza planak sustatzera zuzenduta; eta, bestetik, enpresen aldetik prestakuntza ekintza estrategikoak gauzatzen laguntzea da asmoa.\nIldo horretatik, langile okupatuei zuzendutako prestakuntza eskaintza finantzatzeko 12,56 milioi baliatuko dira. Laguntza programa honi dagozkio konpetentziak eta kualifikazioak hobetzera zein banakako mailan langileen prestakuntza eguneratzera zuzendutako heziketa ekintza zehatzak. Diru laguntza konpetentzia eta kualifikazio profesionalak hobetzera zuzendutako prestakunzta ekintzak eskaintzen dituzte erakunde guztiek jaso ahal izango dituzte. Horretarako, baina, dagokion erregistroan behar bezala izena emanda behar dute aldez aurretik, bestela ez baitute aukerarik izango.\nEAEko langileen eta mendekotasun egoeran dauden pertsonak zaintzen dituzten pertsona ez profesionalek programa honen bitartez izango dute parte hartzerik diruz lagundutako prestakuntza ekintzetan. Lanbiden enplegu eskatzaile gisa izena eman duten langabeek ere aukera hori izango dute, nahi izanez gero. Hauen parte hartzeak, dagokion plana osorik hartuta, %40koa beharko du, eta, aukeratutako prestakuntza ekintzan parte hartzeko, Lanbideren Orientazio Zerbitzuek bideratu izana gomendatzen da.\nAipatutako guztiaz gain, beste 3,14 milioi euro baliatuko ditu Eusko Jaurlaritzak 35 langile baino gehiagoko enpresek edo 50 langile baino gehiagoko enpresa taldeek bertako langileentzat prestakuntzako ekintza estrategikoak egiteko, lengileen konpetentziak eta kualifikazioa hobetzeko xedearekin. Neurri sorta honekin lehiakortasunaren aldeko apustua egiten da, langileen etengabeko prestakuntzaren alde joz, horiek euren lanpostuarekin duten lotura behin eta berriz maila guztietan hobetze aldera.\nLangileen prestakuntzaren aldeko egitasmo hauek abiatzeko 15.700.000 euroko diru laguntza onartu du Eusko Jaurlaritzak.


Gardentasuna bilatzen dugu: Edalontzi batean, itsasoan, pertsonengan. Azkenaldian, asko hitz egiten da gardentasunari buruz, baina zer esan nahi du zehazki? Erakunde publikoez hitz eginez gero, ZUK emandako baliabideekin funtzionatzen dutenez,gardentasuna da jakiteko eskubidea duzun informazio guztia ematea. Eskubidea duzu egiten diren jarduerei buruzko informazioa eskatzeko, zuri esker eta zuretzat egiten baitira. Erakunde publikoak gardenak izanez gero, zuk konfiantza handiagoa izango duzu haiengan eta haiek eraginkortasun handiagoz eta zure arazoetatik eta kezketatik hurbilago lan egingo dute. Nor arduratzen da autobusen zerbitzua kudeatzeaz? Zenbat diru inbertitzen da enplegua sustatzeko? Zein dira lehentasunak ingurumenaren arloan? Duela gutxira arte, horien antzeko galderei erantzuna aurkitzea ez zen batere erraza. Bizkaia aspalditik ari da informazio publikoa hedatzeko lanean, eta lurralde garden gisa aitortu da; hala ere, are urrunago iristea proposatu diogu geure buruari. Gardentasunari buruzko Foru Arau bat onartu da, eta gainera, erraz irakurtzeko moduko edizio bat ere argitaratu da, edukia hobeto azaltzeko. Batetik, konpromisoa hartu dugu modu proaktiboan eskaintzeko, zuk eskatu gabe, informazio hau: Nola funtzionatzen du eta antolatzen da Foru Aldundia eta foru erakunde publikoak? Nor dago goi mailako karguetan? Zer arau berri onartu dira edo onartuko dira? Zenbat diru sartzen da Bizkaiko Foru Aldundian? Zenbat gastatzen du eta zertan? Nori esleitu dizkio kontratuak eta zer zenbatekorekin? Zer programa, plan eta jarduera gauzatzen dituzte sailek? Zenbat pertsonak lan egiten dute Bizkaiko Foru Aldundian eta foru erakunde publikoetan? Bestalde, konpromisoa hartzen dugu informazio publikoari buruzko zure eskaera zehatzei erantzuteko hamabost eguneko epean. Zenbait kasutan, ezingo da informazioa eskaini. Nolanahi ere, ukapenarekin ados ez bazaude, Erreklamazio Batzordearen aurrean errekurtsoa jartzeko eskubidea izango duzu. Eta zera galdetuko diozu zure buruari: nondik hasiko naiz? Oso erraza da, dena Bizkaiko Foru Aldundiaren Gardentasun Atari berrian egongo delako. Atari honetan hainbat gairi buruzko informazioa eskuratu ahal izango duzu edozein gailutatik eta informazio zehatzari buruzko zure eskaerak izapidetu ahal izango dituzu egoitza elektronikoaren bidez. Gainera, aurrez aurre ere egin ahal izango duzu Foru Aldundiaren bulegoetan edo postaz. Gardentasuna da Bizkaia Goazen bimilaetahogeitahamar estrategiaren funtsezko konpromisoetako bat, eta Bizkaiko Foru Aldundiko langile guztiek bat egiten dute filosofia berri honekin. Dena dela, gainera, lantalde berezi bat ari da jarraipen eta kontrol lana egiten, informazioa eskuratzeko duzun eskubidea bete dadin. Bizkaiak urrats handia egin du lurralde are gardenagoa izateko, eta Foru Aldundiak, erakunde publikoak nahiz pribatuak eta herritarrek gardentasunarekiko konpromiso sendoa hartu dute. gardentasuna.bizkaia.eus\nErakunde publikoen gardentasuna izan behar da herritarrek informazio publikoa eskuratzeko duten funtsezko eskubidearen emaitza.\nGehiago jakin nahi baduzue →\nHerri Administrazioa eta Erakunde Harremanetarako Saila Liburutegia, garbiguneak, nekazaritza-bulegoak, Arreta Goiztiarreko Zerbitzua, hartutako kalte zerebrala konpontzeko zentro bi eta Kontratazio Zentrala dira bere zerbitzu-karta plazaratu dutenak,... dpt-ultimas-noticias.read-more →\nDecemberren 3(a) Argazkidun albiztea\nHerri Administrazioa eta Erakunde Harremanetarako Saila dpt-ultimas-noticias.read-more →


Hotel Sancho Ramírez ***\nBerritu berria, Sancho Ramirez Hotela zerbitzu aukera zabala eta bezeroarekin hurbileko tratua eskaintzen duen estilo modernoko hotel hiritarra da. Zure erosotasuna bermatuko duten 85 logela prest daude.\nNafarroako Klinika Unibertsitatetik gertu dago, hirigunetik zein Nafarroako unibertsitatetik 5 minutura. Hemen Japoniar estiloan oinarritutako Yamaguchi parkearen berdeguneak ikusgai dira.\nIndustrialdera sarrera zuzena du, Landabenera batik bat. Bere kokapena dela eta, zuzenean lotzen ditu Zaragoza, Logroño, Gasteiz, Bilbo eta Madrilgo irteerak. Horregatik bai aisiarako eta bai lanerako ere Iruñean gaua ematen duten pertsonentzat aukera aproposa da.\nAukera ezin hobea izan ohi da San Fermin festak gozatzera etortzen direnentzat, Alde Zaharra gertu dagoelako baina festa giroak sortzen dituen eragozpenak izan gabe.\nLa Barrica del Sancho, Sancho Ramirez Hotelaren jatetxea eta kafetegiak aukera gastronomiko zabala eskaintzen die bezeroei.\nSancho Ramirez Hotelak hainbat gune desberdinak ditu ospakizunak antolatzeko. Hauek guztiak ekitaldi bakoitzerako aproposak dira, hala nola banketeak, enpresen bilerak etab. antolatzeko. Gehienez berrehun pertsonentzako tokia dago eta teknologia berriez horniturik dago.\nBestelako zerbitzuak: berezko parkinga, doako Wi-Fia, 50 metrotara dagoen gimnasio hitzartua, doanik ere bai.\nc/ Sancho Ramírez, 11 - 31008 Pamplona\nTel. 948 271 712 - Fax 948 171 143


BAD-EK, BILBOKO ANTZERKI ETA DANTZA GARAIKIDE JAIALDIAK, XAVI BOBÉS KATALANAREN “MONSTRUOS” ESTREINATUKO DU BIHAR BILBOROCKEN – Bilbao Kultura\nHome » Berriak » Bilbao Kultura @eu » BAD-EK, BILBOKO ANTZERKI ETA DANTZA GARAIKIDE JAIALDIAK, XAVI BOBÉS KATALANAREN “MONSTRUOS” ESTREINATUKO DU BIHAR BILBOROCKEN\nBAD-ek – Antzerki eta Dantza Garaikide Jaialdiak, ”Monstruos”, Xavi Bobés katalanaren (Playground konpainia) ikuskizun berria, aurkeztuko du BIHAR, URRIAREN 29AN, Bilborocken.\nLehen aldiz ikusi ahal izango da Euskadin. Objektuak eszenaren protagonista bilakatzen dituelako ezaguna den artistaren tresnak hariak eta orratzak dira, horiek baitira antzezlan honen adierazpideak.\nIkuskizun berritzaile hori BIHAR, asteazkenean, goizeko 11:30ean aurkeztuko da komunikabideen aurrean, Bilborock aretoan, eta bertan egongo dira Alicia Otxandategi BAD-eko zuzendaria eta Xavi Bovés sortzailea eta antzezle nagusia.\nGorputza azterketarako objektu nagusia ere bada, antzezlearena zein ikuskizunarena berarena, manikiaren soinen bitartez. Artistak eta objektuek, benetako magia den itzalen antzerkia sortzen dute. Horrela, “Monstruos” lanak, ikusezinetara lotutako gorputza erakusten du. Leku batetik bestera doan, ahaztu egin duen eta, pixkanaka, gogoratzen ari den, disekzionatzen duen, nekatzen den, desagertzen den gorputza. Itzaliz doan eta zauri gisa amaitzen den gorputzaren inpresioa.\nBizitzan, munduan, norberarengan, egiten den bidaiari eta norberaren ezagutzaren nahiari buruz hitz egiten duen objektuen antzerki ikuskizuna da. Perfekzioaren bilaketa. Antzezlana, estudioko bi baseren bitartez gauzatzen da, manipulazioaren unibertsoan. Alde batetik, eskuen eta besoen adierazkortasunaren ikerketa, manipulazioaren artean ezinbesteko elementuak baitira, gorputza beste objektu bat den bitartean. Gorputzaren itxura animaziorik gabea da, heriotzatik gertukoa. Eta, bestetik, material berriei buruzko ikerketa, horietako gehienak joskintzaren munduarekin erlazionatutakoak.\nXavi Bobés antzezle/manipulatzaile eta eszena sortzaile da. Objektuen poetikak liluratu egiten du eta duela hamar urte baino gehiagotik eguneroko jarduneko mota guztietako objektuekin ikertzen du. Horrez gain, beste sortzaile batzuekin ere lankidetzan aritu ohi da, proiektuen zuzendariek garatutako ideiak eta irudiak gauzatuz.\n“Monstruos”, BAD-en lankidetza aktiboa duen Terrassako TNT jaialdiaren koprodukzioa da. Leku kopuru mugatua duen ikuskizun horrek bi emanaldi izango ditu, BIHAR, urriaren 29an, Bilborocken, arratsaldeko 19:00etan eta 20:30etan.\n“Monstruos” bideoa: http://vimeo.com/55218358\n← BIDEBARRIETAKO LIBURUTEGIAK POESIA-MUSIKA ERREZITALDIA JASOKO DU OSTEGUNEAN POETALIA ELKARTEAREN ESKUTIK, ÁNGELA FIGUERA POETA BILBOTARRAREN EGUNA OSPATZEKO\nHILEKO DOKUMENTALA ZIKLOAREN BARRUAN “DEMONSTRATION” AURKEZTUKO DU BIHAR ZINEBIK, GOBERNUAREN AUSTERITATE PLANEN KONTRAKO 2012KO PROTESTEI BURUZKO FILM-BALETA →


Mikroalga bat, nekazaritza elikagaien hondakinak garbitzeko - Tartea - Berria\n'Chlamydomonas acidophila' espezieak amonioa asimilatzen duela baieztatu dute Neiker-Tecnalian\nChlamydomonas acidophila izeneko mikroalga. NEIKER-TECNALIA\nNeiker-Tecnaliako ikerketa zentroko kideek baieztatu dutenez, Chlamydomonas acidophila izeneko mikroalgak ahalmena du nekazaritza elikagaietatik datozen hondakinen kudeaketan sortzen den nitrogeno amoniakal kutsagarria xurgatzeko.\nNekazaritzako elikagaien hondakinen deskonposizio prozesuak, oxigenorik gabeko kondizioetan, nitrogeno amoniakal askoko efluenteak sortzen ditu. Hondakin hori erruz sortzen da abeltzaintzako ustiategietan eta biogas fabriketan, adibidez. Funtsezkoa da hori kudeatzeko metodo egokiak aurkitzea, amoniakoa ez dadin lurrundu eta akuiferoetara eta azaleko uretara joan.\nChlamydomonas acidophila mikroalga likido horietan haz daiteke, bai eta amonioa asimilatu ere. Horrenbestez, gas hori amoniako moduan lurruntzea eta atmosfera kutsatzea galarazten du. Gainera, prozedura horretan lortutako mikroalgen biomasa biogasa ekoizteko lehengai gisa erabil daiteke; eta animalientzako elikagai, konpost edo ongarri moduan ere bai. Luteina iturri bikaina ere bada (elikagaietan gehigarri gisa erabiltzen den antioxidatzaile indartsua).\nMikroalga horren potentziala egiaztatzeaz gain, hura ikertzen dihardute Neiker-Tecnaliako kideek. Esaterako, egiaztatu dute mikroalga horrek ezaugarri egokiak dituela nekazaritzako elikagaien hondakinen deskonposiziotik datorren likidoaren %50era arte duen ingurune batean hazteko eta ugaltzeko. Mikroalga horren hazkuntzak oso ingurune azidoetan garatzeko ahalmena du, eta oso tolerantzia handia du metal astunen presentziarekiko eta karga organiko handiekiko.


Urtarrilaren 2an Zodiac - Astrology Zodiac Signs - Kaprikornioa\nUrtarrilaren 2an Zodiac\n01/02 urtebetetzea - Zodiac informazioa x\nBateragarrienak hauekin: Minbizia\nUrtarrilaren 2ak urte berri bakoitzari hasiera ematen dion egunaren jarraipena dirudi, ekimen eta energia gehiago duten pertsonek egiten duten itzal modura jarriz. Ez da norberaren egoerako une erraza, ez Eguzkiak Kaprikornion duen posizioagatik, baizik eta norberaren bizitzaren sentimenduak agintariek baino garrantzi gutxiago duela dirudi.\n(Pluton) - ILARGIA - (Pluton) - EGUZKIA\nHemen Plutonen efektua lausoa da, existitzen ez den zeroarekin lotzen baita, baina oraindik ere Ilargia nahiko kargatuko du. Data honek bi argiren konbinazioa adierazten du eta Ilargia jartzen du lehenik, lider baten izaerak alde pasiboa eta femeninoa duen lekua aldatu balu bezala. Urtarrilaren 2an jaiotako norbanakoek beste pertsona batzuekiko sentimendu jakin bat erakutsiko dute, eta ahultasun gisa alde batera uzten edo baztertzen ez badute, beren ibilbide osoa, estatusa eta besteekiko harremanen bidez distira egiten duten guztia eraiki dezakete. Beren jarduera guztien oinarria errukia izan behar da, eta ego borrokak hasi bezain laster galerak etorriko dira eta beren inguruan duten posizioa zalantzan jarriko dute.\nUrtarrilaren 2an jaiotako Kaprikornioentzako Sabian ikurra:\nNatur Zientziei buruzko hitzaldi ilustratu batek bizitzaren alderdi gutxi ezagutzen ditu\nUrteko lehen egunean jaiotakoengandik urrats bat gehiago egingo balute bezala, gizabanako hauek beren fedea Lurrera jaisteko modua dute, gauzen ordena naturala hitzen, zientziaren eta buruko fluxu egonkorraren bidez azal daitekeela ikusita. Haien bizitza ikastea da eta horixe hartu beharko lukete, lehenago edo geroago. Euren zeregina da Natura beraien onurarako erabiltzea.\nIkasteko, ikasteko, bidaiatzeko eta hazteko jaioak, beste pertsona batzuen bidez aurkituko dute beren banakotasuna. Hasieran, data honetan jaiotako entzule bereziak inguruaren isla sinplea izango dira, beren benetako indarguneak eta potentzialak ezagutzen ez dituztenak. Haien erronka etengabeko hedapenarekin eta gainerako guztia desagertzean sentituko duten fedearen erakarpenarekin gainditzen da. Hau ez da haragitze erraza eta mutur asko ditu bakarrean konektatzeko, baina barruan oreka bilatzen badute, emozioen eta arrazoiaren arteko bakearen egoera poliki-poliki lortuz, egiten duten edozertan arrakasta izateko behar duten sakontasuna lortuko dute.\nPertsona bat urtarrilaren 2an jaiotzen denean, bere alde femeninoa eta maskulinoa zalantzarik gabeko batasunean lotzeko zeregina dute. Horrek esan nahi du beste erdia bilatuko dutela, barruko argi nahikoa duen norbait bere barne mundu emozionala ezagutzen laguntzeko. Data honetan jaiotakoen maitasun bizitza apartekoa izan daiteke familiako, emozioko eta maitasun fisikorako berezko beharra bereganatzen badakite. Hala ez bada, gaizki zehaztutako itxaropen multzoa bihurtzen da gaizki ulertutako homologoekin eta ahalegina edozein dela ere nahastuko ez diren rolekin.\nCapricornio hauen mundu emozionala oso sakona da, baina pixka bat zaila da ezagutzen eta azalean higatzen. Konturatu behar dute beren buruaren irudia ez dela arriskuan jartzen sentiberatasunak eta inkontzienteki jarraitzen duten ondulazioa sortu duten familia loturetatik atera behar dira. Gurasoen akatsak errepikatuko dituen gizabanakoa da, ikuspuntu aldaketa lortu arte eta errespetua eta maitasuna bere osotasunean lotzen dituzten arte.\nUrtarrilaren 2an jaiotakoak harreman moten azterketan aurkituko dira beti. Ezkontza aholkulari edo dibortzio abokatu bikainak egingo dituzte, baina azken horiek beren morala eta elkarrekiko fedea zalantzan jar ditzakete. Mugitzeko norabidea behar dute eta arreta handiarekin kirolari, ingeniari edo pilotu bikainak egin ditzakete. Erraza da haientzat kontzeptu handiak atzematea, hainbat xehetasunen sintesia egitea eta gauzarik arraroenen helburua ere aurkitzea.\nRainforest Jasper urtarrilaren 2an jaio zeneko nortasunari egokitzeko harri ezin hobea da. Gehienetan bihotz chakra mesede egiten dien kristala da, eta aldi berean naturarekin eta Lur planetarekin lotura handia eskaintzen die. Fedea bere erabilerarekin berreskuratzen da eta norberaren bihotzera hurbildu behar da, bere eragin onuragarriak sentitzeko.\nUrtarrilaren 2an urtebetetzea oparia\nPertsona honek zure oparia maitatu dezan, bihotzetik etorri behar du. Balio sentimentalak bere jarreraren arabera pentsa litekeena baino garrantzi handiagoa du. Hemen dagoen trikimailua jendeak maitasuna erakusteko erabili ohi dituen maitasun, esaldi eta topiko patetikoetatik aldentzea da. Zerbait pertsonala baina indartsua, dibertigarria eta sortzailea nahi dute, aldi berean maitekorra eta praktikoa. Etxerako opariak aukera ona izan daitezke, baina beti antzematen erraza ez den beren nortasunarekin bat badatoz.\nEzaugarri positiboak Born urtarrilaren 2an\nHelburua duten gizabanako jakintsuak eta heziak, data honetan jaiotakoak ikasteko bizi dira eta Lur planetan duten existentziaren bidez helburu sendoa betetzen dute. Inperatibo moralek gidatzen dituzte eta beren usteek bizitza eratzen dutela aitortzen dute.\nEzaugarri negatiboak urtarrilaren 2an Born\nOrekatik kanpo, bihotza buruaren gainetik aukeratzea eta alderantziz maizegi aukeratzea, biak lotzeko ezintasunak kargatuta. Bi aldetako eta pozik ez dago alde horietako bat izugarri baztertzen denean.\nUrtarrilaren 2an urtebetetze ospetsuak\n1920an Isaac Asimov jaio zen, egile ezaguna, akademikoa eta Bostoneko Unibertsitateko biokimikako irakaslea. Bere urtebetetzea ezezaguna da gaur egun arte, baina urtarrilaren 2an ospatu zuen, oso datu garrantzitsua sinkronikotasunetik. American Humanist Association (AHA) elkarteak Urteko Humanista izendatu zuen 1984an eta Manifestu Humanistako abeslarietako bat izan zen.\n1983an Kate Bosworth jaio zen, aktore estatubatuarra, zaldi lasterketa lehiakor trebeak direla eta hamalau urterekin zaldiko txapelduna izateagatik. Heterokromia iridumarekin jaio zen eta eskuineko begi hurritza eta ezkerreko begi urdina ditu - bi argi desberdinen kontaktuaren adierazpen izugarria.\n1836an Hawaii erregina Emma jaio zen, edo Emma Kalanikaumakaʻamano Kaleleonālani Naʻea Rooke. Bere talentu ugariengatik zen ezaguna, musika, dantza eta zaldizko trebea izateagatik. Kalākaua erregearen aurka errege errege izendatzera aurkeztu zen baina garaitua izan zen, bere itzalean geldituz.\nUrtarrilaren 2an gertakari historiko garrantzitsuak\n533 - Mercurius aita santu izendatu zuten eta Joan II.a aita santu bilakatu zen.\n1860 - Vulcan planeta hipotetikoa aurkitu zela jakinarazi zen, horrela, Eguzkitik gertu egoteagatik sua eragozteko jainko erromatarrak izendatu zuen.\n1955 - José Antonio Remón Cantera Panamako presidentearen hilketa (apirilaren 11an jaioa).\n1959 - Sobietar Batasunak Luna 1 jaurti zuen, Ilargiaren gertutasunera iritsi eta Eguzkiaren inguruan orbitatzen duen lehen espazio-ontzia\n1981 - Peter Sutcliffe, Yorkshire Ripper, atxilotu zuten (ekainaren 2an jaioa).\n2004 - Laginak arrakastaz bildu zituen kometa Wild 2-k (urtarrilaren 6an aurkitu zuen) Stardust-ek, Lurrera itzultzeko.\nArrainak Aukeratu Saioa Eskorpioia Kilo Bitxiak\ngemini emakumea sagitario gizona bateragarritasuna\nzer zodiako zeinu urtarrilaren 26a da\ngemini eta gemini bateragarriak dira


Fiestas en Honor a la Virgen Blanca - alavaturismo - web.araba.eus\nFiestas en Honor a la Virgen Blanca - alavaturismo\nGasteizko jai nagusiak Andre Mari Zuri Gasteizko zaindariaren ohoretan ospatzen dira, abuztuaren 4tik 9ra, baina bere atarikoa dauka uztailaren 25ean, “Santiago egun”ean, “Blusaren eta Neskaren eguna” ospatzen denean. Egun horretan, gasteiztarrak San Frantzisko aldapara hurbiltzen dira berakatzen erosketa tradizionalerako eta blusen eta nesken koadrilak urteko lehen paseotxoa egiten dute.\nJai programa osatzeko, nekazaritza eta abeltzaintza azoka, festak, herri kirola, musika, etab. ere badaude.\nZenbait egun geroago, abuztuaren 4an, milaka pertsona irrikaz biltzen dira erlojuak arratsaldeko seiak jotzeko zain. Une horretan txupinazoa bota eta, bildutakoen algararen aurrean, “Zeledon”en jaitsiera hasten da. Pertsonaia, “blusa”z jantzita eta aterkia zabalik, kable batez irristatzen da San Migel elizatik Postas kaleko balkoi bateraino. Hasiera ematen zaio hala jaiari, Andre Mari Zuria plazan bildutako milaka pertsonaren zalapartarekin.\nOndo pasatzeko sei jaiegun, blusen koadrilek etengabe animatzen dituztenak, eta haietan Farolen Prozesio berezia nabarmentzen da.\nAbuztuaren 10eko goizaldeko ordu batean “Zeledon”ek agur esaten dio hiriari, San Migel elizako kanpandorrera berriz igota, su artifizialen eta bildutakoen tristeziaren artean.\nAndre Mari Zuriaren omenezko jaiak oso antzinatik ospatzen dira, hiriko zaindari izendatu baino askoz lehenagotik. 1883ra arte, "Gasteizko Jaiak" izenaren pean, zenbait ekitaldi egiten ziren irailaren lehen astean.\n1884az geroztik abuztuan ospatu ziren, udal erabaki baten ondoren. Orduan, jaiak ofizialki Andre Mari Zuriaren ohoretan egitea erabaki zen, haren jaieguna liturgi egutegian abuztuaren 5ean agertzen baitzen. Gaur egun ezagutzen den jai egutegia 1953an ezarri zuen udalbatzak.\nBestalde, “Zeledon” jaien ikurra da eta Arabako baserritarra irudikatzen du. Txapela buruan eta blusa tipikoa jantzita, aterkia eskuan beti, historialariek hainbat girotan kokatu dute pertsonaia.\n“Zeledonen jaitsiera” lagun talde batek asmatu zuen 1957an, euren herriko jaiei ezaugarri berezi bat eman nahian. Pertsonaiaren jaitsiera sortu zuten, panpinaren eta hirira jaiak ospatzera hurbiltzen ziren probintziako nekazarien arteko analogia eginez.\nTradizioaren arabera Zalduondon jaio zen. Arabako herri txiki bat da eta, halako batean, iturri bat eskaini zion, zeinari, jaietan, ardoa baitario. Diotenez, pertsonaiak Antzolako Juan Zeledonio zuen izena. Beste ikertzaile batzuen arabera, “Zeledon” armada karlistako brigadierra izan zen, Andagoian jaioa, eta Zeledon Agiluz zuen izena.\n1957an “Zeledon” pertsonaia sortu zenetik, hainbat pertsonak gorpuztu dute kondaira.\nEspainia plaza, 1. zenbakia\nOporrak eta jaiegunak\n11:00etatik 14:00etara eta 16:00etatik 18:00etara.\nUztaila, abuztua eta iraila, astelehenetik igandera\nGasteizko Udala - Historia eta tradizioa


Liburuak Hauteskundeak Hemen zaude: Sarrera » Azpeitia » Liburuak » Urrestilla. Euskal herri baten historia » 06. Gerrateak\nGerra batean bizirik iraun dutenek hari lotutajarraituko dute beti. Sekula ez da bukatzen erabat.Ryszard Kapuscinski\nGerrateek ekartzen dituzte gizakion artera hondamenik handienak.\nBakoitzaren benetako izaera unerik larrienetan azaleratzen denez,\ngerrak agerian uzten ditu gure alderik ilunenak, eta, aldika bada ere,\nGerrate aldian, egoeraz baliatzen dira batzuk berez ez dagokiena\neskuratzeko. Beste zenbait, aldiz, bera baino okerrago daudenei laguntzen saiatzen da. Jokabideak erakusten du gutako bakoitza nolakoa den. Halaxe gertatu izan da gure bailaretako borroketan ere menderik mende.\nGatazka armatu asko izan dira Urrestilla inguruetan, eta Erdi Aroaz\ngeroztik baditugu haietako batzuen berriak. Dena dela, inguruko herritarrentzako gerrate aldirik nabarmenenak bakarrik jorratuko ditugu ondoren.\nLau gerrate ehun urtean\nHemezortzigarren mendearen bukaeran hasita, lau gerra izan ziren Euskal Herrian ehun urte baino gutxiagoan: Konbentzio-gerra, Napoleonen aurkakoa, Lehenengo karlista gerra eta Bigarrena. Herria odolustu egiten du gerrak, eta, hain jarraian izanda, orduan eta gehiago.\nKonbentzioaren gerra: 1793-1795\nFrantziako Iraultzan Luis XVI.a erregea gillotinan hil ondoren, agintzen ari zen Konbentzio liberalaren aurka Europako monarkia absolutistek egindako gerra izan zen. 1790ean Lapurdi, Behenafarroa eta Zuberoako foruak baliogabetu zituen Konbentzioak, eta Biarnorekin batera Pirinio Behereko departamentuan sartu zituen hiru euskal herrialdeok.\nEspainiako tropak borrokara sartu ziren Frantzian, Katalunia, Euskal\nHerria eta Aragoiko mugetatik. 1793an Gipuzkoako Diputazioak boluntario konpainiak armatu zituen, horretarako elizako ondasunak erabilita. Apirilaren hamaikan zozketa egitea agindu zuen Diputazioak ezkongabeen artean.\nHandik hilabete pasatxora, Manuel Altuna kapitainak adierazi zuen\nAzpeitian ezinezkoa zitzaiola soldaduskarako jendea biltzea, eta udalak zerbait egin beharko zuela. Hala, udal bandoa plazaratu zuten eta erretoreek elizetan deialdia egiteko eskatu. Agindua uztailaren 10ean eman zuten, eta Urrestillara ere iritsi zen.\nUrte hartan bertan, Espainiako tropek Hendaia hartu zuten, gipuzkoarren eta nafarren laguntzarekin. Dena dela, gogor egin zieten aurre frantziarrek, eta Gipuzkoan sartu ziren Bidasoan barrena 1794ko uztailean. Frantziarren inbasioak Gipuzkoako egoera politikoa erabat astindu zuen.\n1794ko abuztuaren 14an Batzar Nagusiak eta Foru Aldundia Getarian\nelkartu ziren, eta hitzarmena proposatu zieten frantziarrei. Espainiako Koroarekiko independentzia, foruekiko errespetua eta erlijio-askatasuna errespetatzen bazizkieten, prest zeuden Espainia\nutzi eta Frantziaren barruan Gipuzkoako Errepublika bezala sartzeko.\nEz zuten onartu frantziarrek, eta ia Gipuzkoa osoa konkistatu zuten\nabuztuaren 23an. Batzarrak desegin eta batzarkide gehienak atxilotu\nzituzten. Hilaren 26an Frantziako berrehun soldadu inguru ibili ziren\nAzpeitian, eta Loiolan harrapatutako guztia eraman zuten.\n1794 urte hartantxe bertan, Frantziako iraultzaileek kuartel bihurtu zituzten Zarauzko frantziskotarren komentua eta eliza. Hango santuen irudi batzuk puskatu eta erre egin zituzten frantziarrek, eta eliza hartako zaindari Joan Bataiatzailearena ere bai. Ez zituzten gogoko erlijiotasuna eta erlijiosoak.


Baxter farmazialariaren A gripearen aurkako txertoa uztailean egongo da eskuragarri | Consumer\nBaxter farmazialariaren A gripearen aurkako txertoa uztailean egongo da eskuragarri\nKonpainia honek konpromisoa hartzen du bere produkzioaren zati bat osasun-arazo larrienak konpontzeko esleitzeko\nBaxter AEBetako farmazialariak dio A/H1N1 gripearen birusaren entseguak eta ebaluazioa amaitu dituela, eta dagoeneko “eskala handiko ekoizpen-fasean” dagoela gaixotasunaren aurkako txertoan. Uztailean egongo da eskuragarri. Horrek esan nahi du bi hilabete lehenago aurreratuko dela beste lehiakide batzuek lasterketa honetan egin duten aurreikuspenik baikorrena, Hego hemisferioan negua hasi aurretik lehen txertoak izateko.\nTxertoen fabrikazioan ohikoa den oilo-arrautzetan hazi ordez, Baxterrek “Vero Cell” izeneko zelula-hazkuntzako teknologia erabiltzen du; metodo biologiko horri esker, txertoa uztailean eduki ahal izango da”. Hala jakinarazi zuen asteartean konpainiak, Osasunaren Mundu Erakundearekin (OME) lankidetzan aritzeko prest agertu baita.\n“Celvapan” da konpainiaren pandemia prototipoaren txertoaren izen komertziala\nPandemiaren adierazpen ofizialaren ondoren, farmazialariak gogorarazi du “konpainiarekin hornidura-hitzarmenak sinatuta dituzten Osasun Publikoko erakunde nazionalek eskaerak egin ahal izango dituztela”. Erakunde horiek beren beharrak ebaluatuko dituzte txertoaren eskaerak zehazteko.\nHornidura-kontratuan dituen betebeharrez gain, Baxterrek konpromisoa hartu du OMErekin bere produkzioaren zati bat esleitzeko, “premiazkoenak diren osasun-arazo globalak konpontzen laguntzeko”.\nBaxter Europako Medikamentu Agentziak (EMEA) duela gutxi baimendu zuen “Celvapan” enpresaren prototipo pandemikoaren izen komertziala ekoizteko. “Celvapan’ prototipo-txertorako lizentzia lortzeko erabilitako kualifikazioa, garapena eta fabrikazio-prozesuak A/H1N1 pandemia-txerto bat ekoizteko erabil daitezke”, esan du botikariak. Sendagai honetarako Europako lizentziak “A/H1N1 andui birikoa duen txerto pandemiko bat bizkor onartzea ahalbidetzen du”. Baxterrek merkaturatzeko baimena eskatuko du hasierako produkzioa bukatu ondoren.\nKantabriako lehen kasua\nDuela gutxi Estatu Batuetara joan den 30 urteko emakume bat da Kantabriako lehen kasua\nBestalde, A gripeak kaltetutako komunitateen zerrendan sartu da Kantabria. Osasun Sailak A/H1N1 birusa kutsatzen den lehen kasua berretsi du. Duela gutxi Estatu Batuetara bidaiatu zuen 30 urteko emakumea da. Kaltetuak ez du ospitaleratu beharrik izan.\nEstatu Batuetatik ekainaren hasieran itzuli zenean, emakumeak katarro-sintomatologia bat aurkeztu zuen sukarra zuela, eta, beraz, Santanderreko Marqués de Valdecilla Unibertsitate Ospitalera joan zen. Zentro horretan, ezarritako protokoloa aplikatu zitzaion eta laginak hartu zitzaizkion. Lagin horiek Majadahondako (Madril) Epidemiologia Zentro Nazionalera bidali ziren, eta hark berretsi egin du kasua.\nSailak behin eta berriz esan du emakumea ez dela inoiz ingresatu behar izan, eta inguruko pertsonei egindako probek emaitza negatiboa izan dutela.\nOrain arte, Espainian erregistratutako gaixotasunaren kasu guztiak —500 inguru— sendatu egin dira eta bilakaera ona izan dute.\nBaxerra farmazeutiko konpainia txerto uztailean izango da baxter


Honen bilaketa egin duzu PSOE • ZUZEU\nEusko Jaurlaritzan euskararen bilakaerari buruzko balantzea irakurriz gero, dirudike PP-PSOEk sustatutako gobernurik ez dela agintean izan hiru urtez. Berdin izan dela agintean batzuk ala bestea...\nAnder Iturriotz: “Euskal kultura laguntzetatik bizi dela? Hori gezurra dela frogatu du PSOEk”\n"Denbora fisikorik ez dut", diosku Ander Iturriotz EHUko soziologia irakaslea eta Euskal Idazleen Elkarteko lehendakariak. Halere, ordubetez hartu gaitu bere etxean, Bilboko Guggenheim museoaren b...\nAldaketa beharrezkoa du Euskal Herriak. Duda izpirik gabe kaltegarria da talde bat 30 urtez boterean egotea… kaltegarria bezain legezkoa. Aldaketa bat beharrezkoa den arren ez diezagutela saldu mese...


Haizezko fritters thermomixean - Errezetak thermomixean\nErosi thermomix-eko haize-ogi tradizionalak, pausoz pauso, begi keinu batean prestatu ahal izateko.\n1. Haize-gantzak thermomix-ean\n2. Haize gatzontziak errezeta thermomixean\n3. Buñuelos de viento termomixean egiteko osagaiak\n4. Haize-gantzak thermomixean prestatzea\nFamilia topaketarako zerbait originala eta goxoa prestatu nahi nuen eta nire haurtzaroko oroitzapen ugariak etorri zitzaizkidan burura, horietako bat nabarmendu zen: nire nonak sukaldatutako haizetxoak. Sukaldean ditudan oharrak aztertu ditut eta bere errezeta aurkitu dut, thermomixera egokitu dut eta hain goxoa izan da, denekin partekatu nahi nuela, gozo goxo hau goza dezaten.\nHoriek betetzera goaz natillak beraz, ziurtatu esteka hau jarraitzen duzula prest izateko. Zerbitzatu nahi dituzunean bete ditzakezu.\nBelarriak prestatzen! goxoa prestatuko dugu haize-gantzak thermomix-ean.\nHaize gatzontziak errezeta thermomixean\nBuñuelos de viento termomixean egiteko osagaiak\n600 gr pastel krema(Errezeta uzten dizuet)\n250 gr esne osoa\n100 gr gurinagiro-tenperaturan\n170 gr gari irina\n1 TSP legamia kimikoa\n1 TSP azukre zuria\n1 Tira kanela hautsa\n1/2 limoi azala\nHaize-gantzak thermomixean prestatzea\nJarri gurina, azukrea eta gatza thermomix edalontzi garbian eta lehorrean. Programatu 8 minutu / 100ºC / abiadura 4.\nOntzi handi batean, bahetu gozogintza irina legamiarekin eta kanelarekin batera. Gehitu limoi azala eta irabiatu guztia espatula edo palarekin.\nThermomixa amaitu bezain laster, gehitu irin nahasketa aldi berean eta nahastu dena 4 abiaduran 20 segundoz. Utzi nahasketa 20 minutuz.\nJarri thermomix 4. abiaduran denborarik gabe eta gehitu arrautzak banan-banan, hurrengoa joan gabe aurrekoa guztiz nahastu arte, orea homogeneizatu egin behar da hurrengoa pasa aurretik.\nUtzi orea 10 minutuz pausatzen.\nBerotu oliba, ekilore edo arto olio ugari su ertainean, egia esan jatorrizkoak olibarekin badaude ere, beste bien zapore leuna nahiago dut gozo honetarako.\nPrestatu plater bat azukrearekin eta ehotutako kanela pixka batekin. Hemen, behin frijituta haizetako trastelak estaliko ditugu.\nOlioa beroa dagoenean, jarri bi koilaratxo postrerako olio beroan, atera eta honekin masa apur bat hartu, bola bat egin behar duzu - hau da trikimailua itsatsi ez daitezen eta maneiatu dadin. Jarri baloia frijitzeko eta errepikatu prozesua behin eta berriro, orea amaitu arte, paraleloan dagoeneko prest dauzkaten trasteak atera eta lehortzeko paperean xukatzen uzten dituzunean, eta gero azukretik pasatzen ditugu kanela apur batekin.\nGozogintza poltsa batekin, bete haizezko gantzak gozogintza kremarekin, nahikoa apur bat. Gozogintza poltsako mokoarekin sakatuta zuzenean egin dezakezu edo ebaki gurutzatua eginez errazago sar dadin.\nAzukre glasea kanelarekin ere erabil dezakezu azukre normalaren ordez eta behin bete ondoren trokelen gainean bahetu dezakezu, honekin pastel ukitu gehiago lortuko duzu.\nBuñuelos de viento-ren nutrizio balioak termomixean\nHornitze tamaina 40gr\nGuztira karbohidratoak 18g6%\nKategoriaGozokiak eta postreakSukaldeaEspainiakoTags# azukrea, #canela, #harinadetrigo, #huevo, #huevos, #leche, #levadura, # gurina


Nazien negozioak Euskal Herrian – Euskal Herria ★ Donbass Elkartasun Komitea\nJon Arrizabalaga Gonzalez / ARGIA astekaria\nWilhelm Mallet eta Ruth Adams ziren etxe hartan bizi izan zen bikote alemaniarra. 1950 urte inguruan kokatu ziren Markina-Xemeinen; Madrildik “oporretara” etortzen zen bikote horietako bat zen. Etxe ikaragarria zuten: hamabi langile, sukaldariak, zerbitzua, gidaria, lorazaina… “Finca de El Retiro” deitzen zioten etxeari. Argi zegoen dirudunak zirela. Eta gure ikerketak aurrera egin ahala, garaia eta testuinguruaren ondorioz sumatzen genuena berretsi genuen: Alemaniatik Bigarren Mundu Gerraren ostean ihes egindako naziak ziren.\nJakina da Otto Skorzenyk, Espainiako Estatuan eta Hego Amerikan errefuxiatutako beste hainbat SS-etako kide ohirekin ODESSA sare handia sortu zutela nazismoa berriz martxan jartzeko. Armiarma izenaz ere ezaguna zen erakunde horrek, gizateriaren aurkako krimenengatik epaituak izan behar ziren III. Reich-eko buruzagi askori lagundu zion bidaia eta babesleku seguruak bilatzen. Herriko jende nagusiak dioenez, ohikoa zen Mercedes auto beltzak ikustea Malleten etxera sartzen. Festa ugari egiten omen zituzten barruan, batek jakin zertarako eta zeinekin…\nGerra gizona zen Skorzeny, edo argiago esanda: arma trafikatzailea. Afrikako, Ekialde Ertaineko eta Hego Amerikako gobernu askorekin zituen negozioak, eta bai, beste hainbat materialen artean, Markina-Xemeingo morteroak eta granadak esportatzen zituen Egiptora, Marokora…. Juan Domingo eta Eva Peronen laguna zen, baita beste hainbat diktadorerena ere, beraz oso posible da Euskal Herrian egiten ziren ECIA mortero ezagunak itsasoaren beste aldera eramatea. Bere kontaktuek ate asko ireki zizkioten. Esperanza y Cía, Oerlikon eta beste hainbat enpresen ordezkari bezala egiten zuen lan Wilhelm Malletekin batera, herrialde askotako enpresa eta agintariekin arma salmenta negozioak egiteko.\nEsperanza y Cía-ren logo zaharra


Emakume helduen alfabetatzea | Consumer\nEmakume helduen alfabetatzea\nEmakume indigenek eta landa-eremuetako emakumeek analfabetismo-tasa handienak dituzte, eta horrek autonomia pertsonala zailtzen du.\narabera: Asteartea, 2011ko apirilaren 05a\nIrudia: Mujeres en clase de escolarización en Guatemala. Intered\nMunduko lau emakumetik bat analfabetoa da. Haiek errekor tristea dute, eta ez dira irakurtzeko gai.’ Letrek bere jakinduria alde batera uzten dute, urte askotako esperientzia baitu, baina ez eskolakoa. Zenbakietatik ihes egitea ere zaila da. Munduan 759 milioi pertsona heldu daude irakurtzen eta idazten ez dakitenak, %66,6 emakumeak dira. Emakume indigenak eta landa-eremuetan bizi direnak dira kaltetuenak. Horregatik, laguntza eta alfabetatze-eskolak, azkenik, eremu horietan finkatzen dira.\nAlfabetatzea autonomia pertsonalerako, pobrezia murrizteko eta herritartasuna erabiltzeko lehen urratsa da. Baina inoiz ahazten bada ere, Intered GKEak analfabetismoaren ondorioak nabarmentzen ditu, bai eta horri aurre egiteko programak ere, Aietirekin eta Nazioarteko Lankidetzarako Espainiako Agentziarekin (AECID) batera. Oinarrizko hezkuntzako hitzarmen bati esker, erakunde horiek hainbat gazte eta heldu trebatu dituzte, batez ere emakumeak, Guatemalan —emakume indigenen %60 analfabetoak dira— eta Dominikar Errepublikan. Hala ere, UNESCOk Guztiontzako Hezkuntzari buruz 2010ean argitaratu duen jarraipen-txostenaren arabera, analfabetoen erdiak baino gehiago lau herrialdetan bizi dira: Bangladesh (% 49), Txina (% 71), India (% 270) eta Pakistan (% 47).\nIrakurtzen eta idazten ez jakiteak ate asko ixten ditu eta gutxien desiratzen direnetako bat irekitzen du: pobreziaren eta gizarte-bazterketaren atea. Askotan, bizitzan aukera gutxiago izatearekin eta oinarrizko zerbitzuak gutxiago izatearekin lotzen da; beraz, alfabetatze-programa horiek gutxien garatutako herrialdeetan ezartzen dira.\nAlfabetatzeak berekin dakar emakumeak aukera berriak izatea eta gizarte-desberdintasuna atzean uztea, Intered-ek behar du: “Urrats hori beharrezkoa da emakumeek eta gizonek bizi-kalitatea eta duintasuna lor ditzaten. Lehen mailako faktorea da giza eta gizarte-garapenerako”. Batzuetan, emakumeak ikasle izatetik irakasle izatera pasatzen dira, behar diren ezagutzak eskuratu ondoren.\nEmakumeek autoestimua hobetzen dute, lanpostu hobeak lortzen dituzte, beren eskubideak ezagutzen dituzte eta beren komunitateetan parte hartzen dute.\nAdibidez, Mónica Joj, Maya Kiché emakume indigena, Intereden programan parte hartzen ari da. Gaur egun, bere komunitatea alfabetatzeko sustatzailea da, eta irakurtzen eta idazten ikasi duen lehen emakume-taldea antolatu du. Guztira, 25 emakumek ahalegin handia egin dute “letrak ikasteko eta horietako bakoitzean aldaketa ikusteko”. “Emakume gisa baloratzen hasi ziren, ekonomikoki lanpostu hobeekin gainditzen eta beren negozioak administratzen”, azaldu du Joj-ek.\nIrakurtzen eta idazten ikasi ondoren, emakumeek autoestimua hobetzen dute, beren eskubideak ezagutzen dituzte, konfiantza dute haiengan eta “harreman aberasgarriak ezartzen dituzte beraientzat eta beren komunitateentzat”. Haien ezagutzak oinarrizkotzat jo daitezke, baina funtsezkoak dira, eta batzuei aukera eman diete Garapen Kontseiluetan eta hainbat batzordetan parte hartzeko. “Hezkuntza horrek bide garrantzitsua ireki digu”, gehitu du Joj-ek, emakume alfabetatuek aldaketa pertsonalak eta sozialak sustatzen dituztela azpimarratzen baitu.\nMadreselva GGKE Fundazioak emakumeen prestakuntza eta trebakuntza profesionaleko proiektuak ere garatzen ditu. El Salvadorren, Hondurasen, Guatemalan, Nikaraguan, Perun eta Kolonbian, tokian tokiko kontraparteekin batera, laneratzeko proiektuak kudeatzen ditu. Emakumeak mozketa eta jantzigintza, okintza eta gozogintza, ile-apainketa eta zurezko prestakuntza tailerretara joaten dira. Afrikan, berriz ere, kontraparteak giltzarri dira “emakumeak garatu eta independentzia emozional eta ekonomikoa lortzeko”; Indian, Ekialdeko Timorren eta Filipinetan, berriz, hezkuntzarako, lan-prestakuntzarako eta osasun-sistemarako sarbidea errazten dute.\nAyuda en Acción erakundeak curriculum eta material didaktiko “sexistak” eratzearen alde egiten du, eta “oso gutxitan egokitzen dira nesken eta emakumeen behar hezitzaileetara”; izan ere, horrela, emakumeak desberdintasun-, abandonu- eta malnutrizio-giroan haztea baino ez da sustatzen. “Beren existentzia ezertarako ez dela kontuan sinets dezaten heziak”, ondorioztatu du.\nAlfabetatze elebidunerako eskubidea\nNBEren Milurtekoko Garapen Helburuen xedea da 2015erako analfabetismoa murriztea edo desagerraraztea. Lehen hezkuntzarako eskubidea, doakoa eta derrigorrezkoa, nahi dute. Hori dela eta, Emakumearen Nazioarteko Egunean haien hezkuntzarako sarbidea izan zen ardatz.\nHezkuntzak kontuan hartzen ditu kultura-faktoreak, herri indigenek beren ama-hizkuntzan eta gaztelaniaz ikas dezaten\nBi egun geroago, Interedek eta Aietik “Hezkuntzarako eskubidea erabiliz: Emakumeen alfabetizaziorako erronka eta alternatibak”. Horren ondorioek onartzen dute hezkuntza ez dela mugatzen irakurtzen eta idazten ikastera, baizik eta tolerantzia, berdintasuna eta elkartasuna sustatzen dituela, bereizkerien aurka borroka egiten duela, kultura-faktoreak kontuan hartzen dituela eta, hartara, indigenek beren ama-hizkuntzan eta gaztelaniaz ikas dezaketela.\nAzken alderdi hori funtsezkoa da, bestela, gaztelania ezagutzen ez bada, ezinezkoa baita eskolara joatea eta ikasteko aukerak hasieratik baliogabetzen baitira. Era berean, etorkizuneko belaunaldien ikaskuntza zailtzen da (72 milioi haurrek ez dute hezkuntzarik jasotzen) edo tradizioak haustera behartzen da, beste hizkuntza baten alde.\nOinarrizko bi faktore dira hezkuntza inklusiboa —pertsona behartsuenak— eta emakumeak —batez ere, indigenak eta nekazariak—. Pobrezia, hizkuntza edo eskolaren urruntasuna ezin dira ikasteko aukera galtzeko aitzakiak izan.\nalfabetatze lankidetza garapena mujeres-eu


Nicolás Llari de Sangenís, Richard Ellis España CBko Egoitzako eta Finantza Erakundeetako zuzendari nagusia | Consumer\nInoiz ez dugu biziko laurogeita hamarreko hamarkadako higiezinen booma\nEtxebizitza bat saldu edo erostea ezinezko bihurtu da azken urteotan. 2007tik, krisia hasi zenetik, higiezinen prezioa %23 jaitsi da. Orain, bigarren eskuko etxebizitzetako metro karratua 2.153 euro da. Erosleei oso zaila egiten zaie beharrezko finantzaketa lortzea, bankuen kreditu-murrizketen aurrean. Saltzaileek, bestalde, eskaera eskasa, eskaintza handia eta prezioak jaisteko erresistentzia handia pairatzen dituzte. Azken lau urteotan, merkatua izoztu egin da, higiezinen agentzia, eraikuntza-enpresa… asko bereganatu ditu. Krisiaren gogortasuna gorabehera, adituek tunelaren irteera ikusi gabe jarraitzen dute. Nicolás Llari de Sangenís Espainiako CB Richard Ellis higiezin-aholkularitzako etxebizitza-arloko eta finantza-erakundeetako zuzendari nagusiak uste du etxebizitzaren prezioak oraindik ez duela zorua ukitu eta oraindik ere behera egingo duela. Haren iritziz, inoiz ez da errepikatuko laurogeita hamarreko hamarkadaren amaieran hasi eta 2007ra arte luzatu zen “boom” apartekoa. Eta finantzabidea ere ez da orduan bezain erraza izango.\nEtxebizitzen prezioak behera egingo du, ala lurzorua ukitu du?\n“Ingurune eta hiri jakin batzuk iritsi dira gutxieneko prezioetara”\nBatez beste, Espainiako etxebizitzaren prezioak beherantz jarraitzen du. Hala ere, pentsa dezakegu zenbait ingurune eta hiri gutxieneko prezioetara iritsi direla.\nZenbat gehiago erori behar da doikuntza arrazoizkoa izan dadin?\nBatez beste %8 edo %10 gehiago doituz gero, etxebizitzaren prezioa arrazoizko mailetan jarriko litzateke.\nZure kalkuluen arabera, zenbat jaitsi dira etxebizitzaren prezioak 2007an lortu den gorengo mailatik?\nEstatistiken arabera, batez beste %23. Hala ere, kostalde batzuetan %40ko jaitsiera izan dute.\nZein motatako etxebizitzak saltzen dira ondoen gaur egun? Zein okerragoa?\n“Prezioa da pisu bat saltzeko epeak erabakitzen dituen faktore erabakigarria”\nOrain irteera gehien duten etxebizitzak lehen etxebizitzakoak dira. Bereziki, hiru logelako eraikinak nabarmentzen dira. Nolanahi ere, finantziazioa oso beharrezkoa da eta horrelako higiezinetan lor daiteke. Hala ere, oraindik oso zaila da higiezinak kostaldean saltzea.\nNork jaisten du etxebizitza bat gehiago une honetan: sustatzaileak, bankuak edo bezero partikularrak?\nSustatzaileak eta finantza-entitateak maniobra-tarte txikia dute.\nEtxea saldu nahi edo saldu nahi dutenei gomendatuko zenieke urtea amaitu baino lehen saltzea, BEZaren beherapena aprobetxatzeko?\nSustatzaileek eta finantza entitateek bakarrik eskain dezakete kenkari hori, lehen etxebizitza saltzen baitute (BEZa aplikatzen zaion higiezin mota). Bigarren etxebizitzak Ondare Eskualdaketen gaineko zerga du, ez BEZa.\nKredituaren iturria itxita dago oraindik edo hipotekak sinatzeko joera handiena duten bankuak dira?\nHipoteka-kreditua finantza-erakundeek esleitutako aktiboetan oinarritzen da. Baliteke 2012an tonika horri eustea. Berankortasun-maila handia da oraindik. Berandutze-tasa %7 ingurukoa da dagoeneko, eta 1995eko maila maximoetatik hurbil dago.\nEuropako Banku Zentralak interes-tasak jaitsi behar dituela uste duzu?\n“Etxebizitzaren prezioak ez du lurra ukitu, eta oraindik ere beherapenak izango ditu”\nEz. Motak historiako mailarik baxuenetan daude. Gaur egun, Europan% 1,5 dira.\nLagunduko al luke horrek Euriborra arintzen eta hipoteka berrien kostua txikiagoa izaten?\nAldi baterako bakarrik, baina arazoa geroago berragertuko litzateke. Azken bi hilabeteetan, ordea, hipoteka-indize horren erorketak ikusi ditugu. Iraila %2,067 izan zen. Hala ere, azken erreferentzia horrekiko mailegua berrikusten duten hipotekatuek maileguak garestituko dituzte, indizea txikiagoa baitzen 2010eko irailean (%1,42).\nZenbatetan estimatzen duzu etxebizitza berrien gehiegizko eskaintza Espainian?\nSaltzeko dagoen etxeko produktuaren “stocka” 690.000 unitatekoa da. Nolanahi ere, datu hori ez dator bat zenbait zona edo ingurunerekin, non dagoeneko obra berriko etxebizitza eskatzen baita.\nZenbat denbora behar da gaur sustapen bat saltzeko, eta zenbat denbora behar da krisia baino lehen?\n“Eskaerak zer bilatzen duen eta zer ordain dezakeen aztertzen ez bada, baliteke inoiz ez saltzea sustapena”\n2007 bitartean, sustapenaren %100 salduta zegoen, eta %40ko obra-maila zuen. Hau da, sustapenaren ia erdia plano gainean zegoen, obrak egiten ziren bitartean. Gaur egun, eskaerak zer bilatzen duen eta zer ordain dezakeen aztertzen ez bada, baliteke inoiz ez saltzea sustapena.\nOro har, zenbat denbora behar izaten da etxebizitza bat saltzeko?\nPisu bat saltzeko epeak erabakitzen dituen faktore erabakigarria prezioa da. Ohikoa da 60 egunetik hiru urtera bitarte behar izatea.\nNoiz gerta daiteke berriro higiezinen “boom” bat, XXI. mendearen laurogeita hamarreko hamarkadaren amaieran eta hasieran bizitakoa bezalakoa?\nInoiz ez horrela. Zaila izango da finantzazioa hain erraz eskuratzea, ondorioen norainokoa ikusita. Bankuak zorrotzagoak izango dira arriskuen azterketan.\nZenbat etxebizitza eraikiko dira aurten? 2006an 900.000 eraiki ziren, Espainian errekorra.\n2011n 85.000 etxebizitza berri ziurtatzea espero da.\nbanku etxe higiezinen boom kreditu obra nueva-eu piso-eu precio-eu


Nola ikasi Kimika Kuantikoa izutu gabe: Eskupilota kuantikoaren sorpresa! (Tunel efektua)\n"Egun berezia zen. Aimar eta Irujo elkarren aurka anitzetan jokatuak ziren, eta bere partidei emozio berriak eman nahi zieten. Egun hartan, frontoira hurbildu ziren finala jokatzeko asmoz. Bertan zirelarik, emozioa emanen zion aukera berria, oso berria, zutela esan zieten pilota ligakoek. Frontoian ziren denak txikitu ahal ziren mundu mikroskopikoaren tamaina hartuz, eta jendea zoratzeko moduan zegoen. Armailak bete-beteta zuten zaleek, irudian ikusten ahal den moduan. Bakarrik bien oneritzia falta zen. Hori bai, pilota arrunta ezin zen txikitu, eta elektroi batekin jolastu beharko zuten (momentuz, elektroiaren uhin-partikula izaeraz eta Heisenberg-en ziurgabetasun printzipioaz ahaztuko gara). Biek, emozionatuta, baiezkoa eman zuten.\nBeroketaren ostean, partida hasi zen. Oso berdinduta. Biak indartsu, kementsu, arerioari arnasa egiten utzi gabe. 5-5 jarri ziren markagailuan, bietako inork bi tantoko abantaila ezin hartuz. Horrela jarraitu zuten, Irujok abantaila txikia lortu arte: 15-12. Olaizola (irudian ikusten den moduan) tanto hau galtzearen garrantziaz konturatu zen). Baina azken hitza ez zegoen erranda. Olaizola ez zen kokildu, ez zen txikitu (gehiago), eta buelta eman zion, 16-18 bere alde aurreratuz markagailuan. Zabalean egindako tanto batekin, Irujori kontrakantxaren lurraren gogortasuna erakutsi zion (ezkerrean behan dagoen irudia ikusi). Artekariak arras pozik zeuden, jende anitz eta anitz ari baitzen apustuak egiten. Gauzak horrela, bietako inork ez zuen amore ematen. Tantoak baten eta bestearen alde erortzen ziren, Irujok 21-21 markagailuan jarri zuen arte. Emozioa handia zen. Inork ez zuen deus esaten, Irujok elektroia botatzen zuen bitartean, finalaren azken sakea egiteko prestatzen. Bertan bildutako denen arnasa isildu zen Irujok elektroiari eman zionean finalaren azken sakea eginez... eta... denak zur eta lur gelditu ziren elektroia paretatik bueltan ez zetorrenean! Elektroiak, jaun andreok, pareta zeharkatu zuen! Finala 21-21 zelarik, elektroirik gabe, biek jokatutako partida itzelaren ondoren, biak irabazle onartu zuten enpresek"\nBadakigu hau ezin dela gertatu guk ikusten dugun mundu makroskopikoan. Frontoi batean, pilota batek ez du pareta zeharkatzen. Baina, mundu mikroskopikoan hau gertatzen den fenomeno bat da. Tunel efektua du izena, eta gezurra badirudi ere, gertatu egiten da. Eta gure probetxurako erabil dezakegu ere bai, Tunel Efektuzko Mikroskopioak errealitate dira, ez fikzio. Baina gaurkoan, fenomeno fisikoari so eginen diogu, eta ez aplikazioari. Bertze egun baterako utziko dugu hori. Mikroskopio honen eskala atomikoan egindako irudi bat uzten dizuet (eskuinean).\nZergatik gertatzen da fenomeno hau mundu mikroskopikoan? Zergatik esaten dugu elektroi batek pareta bat zeharkatzen ahal duela? Goazen lehenik eta behin, zertaz ari garen definitzera. Gure mundu makroskopikoan, pareta bat zeharkaezina den zerbait da. Bertara zerbait jaurtitzen dugunean, pelotaren kasu, errebotatuta bueltatzen digu (ikusi, adibidez, beheko irudia).\nElektroiaren kasuan, zerk eragin dezake efektu honek? Erantzuna eman aurretik, gogora dezagun elektroiak karga negatiboa duela, eta negatiboki kargatuta dagoen beste edozerk alderapen indar bat eragingo diola. Bertze galdera etortzen zaigu burura puntu honetan. Zerk du karga negatiboa? Ba beste elektroiek. Hortaz, elektroi asko dituen “pareta” baten aurka elektroi bat botatzean, gure elektroi hau errebotatuta aterako litzateke. Hau da fisika klasikoak esaten diguna. Zein izan daiteke gure“pareta”? Ba elektroiak osagai gisa duen zerbait, "paretaren" gainazal osoa estalita. Adibidez, ezkerreko irudian, behean, ikus dezakegun solido bat. Gure "pareta", hortaz, solido horren modukoa izanen da.\nGure pareta (solidoa) eta pilota (elektroia) definitu ditugu. Goazen aztertzera zer dela eta, gure partida mikroskopikoan, Irujoren sakearen ostean elektroiak pareta zeharkatu zuen. Lehenago, ordea, berriro ekarri behar dugu bueltan elektroiak uhin izaera ere baduela, eta bere egoerak definitzen dituen uhin funtzio bat duela. Uhin funtzio honek, gainera hainbat propietate matematiko bete behar ditu (aurrerago ikusiko ditugu sakonago). Jarraia izan behar du, puntu guztietan deribagarria, espazioko puntu bakoitzean balore bakarra izan behar du, eta bere karratuak integragarria izan behar du. Hortaz, ezkerreko funtzioak ez dira baliogarriak, baina eskuinekoa bai (fijatu moztuta daudela, espazio osoa ezin baitugu irudikatu)\nPartidara bueltatuz, gure frontoi mikroskopikoa modelizatuko dugu, beheko irudan ikusten duzuen modura. Ezkerreko aldean, kantxa dugu, grisez, frontisa, eta eskuinean frontisaren atzealdea. Irujok ateratzean, elektroia frontis aldera bidaltzen du. Ikusten duzuenez, funtzio berdea (uhin funtzioa) frontisarekin elkartzen denean, ez dauka 0 balioa (marra beltz horizontala). Uhin funtzioak jarraia izan behar duenez, frontis barruan balio horretatik abiatu behar da, eta frontisaren zabalera eta alderapenaren arabera, gerta daiteke (irudian bezala) frontisaren atzealdean funtzioa oraindik 0 ez izatea. Hortaz, frontisaren atzealdean funtzioa jarraia izan behar duenez ere, ez da 0 izanen. Uhin funtzioaren karratuak ematen digu espazioan zehar elektroia aurkitzeko probabilitatea, eta, garbi dago, uhin-funtzioa ez denez 0 ikusitako hiru zonaldetan (kantxa, frontis, frontis atzealdean) elektroia edozein lekutan topa daiteke. Garbi dagoenez, uhin funtzioa handiagoa denez kantxan, probabilitate gehiago izanen dugu kantxan aurkitzeko, baina frontisa zeharkatu dezake.\nAzkenean, dena probabilitate kontua da. "Pareta" zenbat eta zabalagoa, ala alderapen handiagoa eragin, orduan eta zailagoa izanen du elektroiak "pareta" zeharkatzea. Gaurkoan, elektroiarekin ikusi dugu, baina tunel efektua beste partikulek ere ematen duten fenomenoa da. Partikularen masak ere eragina du, eta masa zenbat eta handiagoa izan, orduan eta zailagoa izanen da partikularentzat "pareta" zeharkatzea, beheko irudian ikus daitekeen moduan.\nLaburbilduz, mundu mikroskopikoan ematen den fenomenoa da tunel efektua, eta partikulen uhin naturarekin zerikusi zuzena du. Honen aplikazioak, beste baterako utziko ditugu.\nBukatzeko, 21-21 emaitzarekin bukatu zitzaigun gure partida... Seguraski, irakurlearen arabera irabazlea bata ala bestea litzateke. Nik ere nire preferentziak ditut, baina biak, eta beste pilotari guztiak izugarrizko kirolariak direla iruditzen zait. Hau dela eta, berdinketan utzi dut emaitza! Barka diezadatela mesedez protagonista bihurtu ez ditudan pilotariak. Beraiek ere gogoan hartu ditut sarrera hau idazteko orduan, baina denak ezin aipatu. Nafarra naizenez, eta azkenaldian gehien errepikatu den finala hau izan denez, Irujo eta Olaizola II aukeratu ditut, baina beste edonor izaten ahal zen!\nxabierjota 2013(e)ko maiatzaren 13(a) 22:50\nAsko gustatu zait... sarrera ederra!\nJon Mattin Matxain 2013(e)ko maiatzaren 13(a) 23:01\nAnonimoa 2013(e)ko maiatzaren 16(a) 12:42\nNik Irujoren alde egin dut, irabazlerik gabe...nork boltatuko dit nire dirua?.\nBerriz jokatu dezatela eta nik paretaren beste aldean jarriko naiz, tunel efektuarengatik alde egiten duten pilotak berriz frontoian sartzeko.\nOso publikazio ederra eta entretenigarria, mila esker.\nPd: Aupa Irujo!!!\nJon Mattin Matxain 2013(e)ko maiatzaren 16(a) 12:51\nIrujozale bat dugu hemendik! Ongi! Aimarzaleak animatuko al dira?\nApustuetan ibiltzeak arrisku hau du... Protesta asko egonez gero, beharbada artekariek dirua bueltatuko dute...\nBestalde, ideia ona! Jarri frontisaren bestaldean, "pilotak" berriro barrura sartzeko. Baina kontuz indeterminazio printzipioarekin! Agian ez duzu asmatuko "pilota" topatzen...\nPD: Gogoak sartzen zaizkit nire preferentziak adierazteko, baina... Aupa Eskupilota!


Abuztu "beroa” iragarri du CNTk Ercilla hotelean - Uriola.eus\nAbuztu "beroa” iragarri du CNTk Ercilla hotelean\nCNT Sindikatua 2014-07-24 07:00 Jendartea Abando - Indautxu\nMobilizazioak iragarri ditu erakunde anarkosindikalistak Ercillak "diru-sarrera handiak" lortuko dituen Aste Nagusian eta saskibaloi mundiala jokatuko den egunetan. CNTren arabera, enpresak "irabazi gehiago lortu nahi ditu langileon poltsikoetan eskua sartuz".\nCNT sindikatuak elkarretaratzea burutu du, beste behin, Ercilla hotelaren aurrean. Erakundeko idazkariek aditzera eman dutenez, hurrengo asteetan errepikatuko da gertakaria. "Hoteleko langileok bizi dugun errealitatea turistei eta biztanlei ezagutaraztea nahi dugu, eta udako zenbait momentu zehatzetan presente egongo gara", adierazi dute.\nSindikatuak gogorarazi du urtebete daramala hoteleko zuzendaritzarekin elkartzeko eskatzen, eta "erantzun bakarra isiltasuna izan da". Patronalak jarrera horrekin jarraitzen duen bitartean, CNTk mobilizatzen jarraituko duela azpimarratu du. "Gero eta jende gehiagok ezagutuko ditu enpresak langileriarekin erabiltzen duen prozedura", eta gauzak aldatzen ez badira, Ercilla hotelak uda "bero-beroa" biziko duela gehitu du.


Gorlizko ikastetxea garbiketa-zerbitzurik gabe dago ikasturtea hasi zenetik - Gorliz - 2021-11-05 - Hiruka.eus\nAnder Zarraga 2021-11-03 10:49\nGorlizko ikastetxea, kanpotik.\nGorlizko Udalak azpikontratutako garbiketa-zerbitzuko langileak greban daude, eta, horren ondorioz, ikasgeletako egoera "jasanezina" dela salatu dute bertako ikasleen gurasoek; deitoratu dutenez, ikasturtea hasi denetik, "eskola ez da garbitu, eta Udalak ez du konponbiderik ematen". Hori dela eta, azaroaren 5ean manifestazioa egingo dute ikastetxetik abiatuta.\nGorlizko ikastetxeko zikinkeria "jasanezina" dela salatu dute bertako ikasleen gurasoek. Gorlizko Udalak azpikontratatuta duen garbiketa-zerbitzuko langileak grebara joan zirenetik, 2020ko martxoaren hasieratik, eskolako ikasleen gurasoen kexak ugaritzen joan dira, eta, azkenik, urriaren 28an elkarretaratzea egin zuten udaletxearen aurrean. Barikuan, azaroaren 5ean, barikuan, berriro ere mobilizatuko dira; oraingoan, manifestazioa egingo dute ikastetxetik abiatuta, herrian zehar, 16:15ean hasita.\nGurasoek salatu dutenez, "ikasturtea hasi zenetik, ez da eskola garbitu eta Udalak ez du konponbiderik ematen". Kontua da Udalak azpikontratatuta duen garbiketa-zerbitzuko langileak grebak daramatzatela 18 hilabete: 2020ko martxoan, alarma-egoera hasi zenean, langileek greba bertan behera utzi zuten, pandemia zela-eta; hala ere, 2021eko maiatzean berriro ekin zioten grebari. Eskatzen dute herriko kale-garbiketako langileekiko daukaten soldata-arrakala amaitzea eta baldintza duinak bermatzea.\nUdaletik adierazi dute ikastetxeko idazkaritzak egin beharko lukeela salaketa, administrazioak horren berri izateko. Nagore Utxupi Gorlizko alkateak, bere aldetik, El Correo egunkariari adierazi dionez, "aurreko urteko maiatzean higiene-zerbitzuetako partida ekonomikoa handitu genuen, antza denez, langileen soldatetan islatu ez dena". EAJko udalburuak gaineratu du gatazka laborala dela, "eta erakunde publikoa garenez, ezin gaitezke sartu, legez kanpokoa litzatekeelako".


ARALAR - ZIKLOTURISMO - COLS & SOL\nARALAR 360 - 8\nLuzera: 126km Metatutako igoera: 2680m\nLIZARRUSTI ROAD BIKE\nHiru hirurogei Plus, hori da ideia. Aralar planetaren horma ia guztien lotura. Benetako hanka apurtzaile bat.\nZonaldea aurretik ezagutzen ez bada, Gipuzkoako errepideen konplexutasunak ibilbidea jarraitzea zaila izatea eragin dezake. Eskulekuaren gainean ondo jarritako GPS batek eguna arinagoa egin dezake.\nIbilbidea: Lizarrusti - Aia - Urkillaga - Ataun San Martin - Lazkao - Lazkaomendi - Zaldibia - Gaintza - Larraitz - Orendain - Alegi - Altzo - Tolosa - Leaburu - Berastegi - Leitza - Lekumberri - Baraibar - San Miguel - Uharte Arakil - Arbizu - Lizarrusti\nInformazio hau prestatzen ari gara.\nGaintza altimetrias.net webgunean\nSan Miguel de Aralar altimetrias.net webgunean


Esna dago hiria gau argitsuan - Bizkaiko Hitza\n2019, ekainak 14 Albisteak, Asteburuko proposamena, Bizkaia, Kultura 307\nZalantzarik gabe, klasiko bihurtu da Gau Zuria Bilbon. Hiriko kaleak, plazak, museoak eta elizak argiz janzten dira urtean behin, hiribilduaren urtebetetzea ospatzeko. Argia eta mugimendua ditu protagonista urtebetetze festak, eta esna egoteko aitzakia perfektua dute bilbotarrek. Gaueko iluntasunean, urtean behin bada ere, irudimenaz gaindiko kolorez, intentsitatez eta forma guztietako argi dotorez janzten da hiria. Espaloiak eta eraikinak izaki bizidun bihurtzen dituzte diziplina anitzetako artisten gorputzek. Dantza, musika, antzerkia eta bideo-joko interaktiboak; askotarikoak eta oso ezberdinak dira programaturiko ikuskizunak.\n719 urte betetzen ditu aurten Bilbok, eta hori da gogora ekarri nahi dutena; gauetako ohiko isiltasuna eta iluntasuna hautsi, festari bide emateko. Aurtengoa du hogeigarren aldia ospakizunak, eta, iazko bideari jarraituta, gau baten partez, bitan banatuko dute egitarau oparoa; gaur eta bihar izango dira ikuskizunak. Oraingoan, gainera, emanaldietako bat egunez ere ikusteko parada egongo da. Jaialdiari lau abizen jarri dizkio Bilbao 700 fundazio antolatzaileak: “Doakoa, parte hartzailea, sostengarria eta abangoardiakoa da Gau Zuria”.\nBilboko eraikin erlijioso nagusiaren atarian kontzertu ikusgarriak prestatu dituzte. Santiago katedralaren kanpoaldea hartuko dute Bilboko lau abesbatzak, txandaka. Bilboko Akordedoi Orkestra Sinfonikoak joko du aurreneko kontzertua, bihar, 19:00etan. Lekukoa hartuko diote elkarlanean Bilboko Koral Elkarteko Haur Abesbatzak eta Euskeria abesbatzak, ordu eta erdi beranduago. San Anton abesbatzak emango du kontzertua ondoren, 22:00etan, eta Iralabarri auzoko San Antonio abesbatzak itxiko du zikloa, 23:15ean.\nProposamen bakana prestatu dute Euskal Museoan. Matematika fraktala deritzona baliatuz osatutako argi eta soinu ikuskizuna da Fraktal. Eskala ezberdinetan errepikatutako forma geometrikoak osatzean datza matematikaren adar hori, eta, ondorioz, lurrean zein hormetan entzun eta ikus daitekeen bideo instalazio interaktiboa sortuko dute espazioak, izpi infragorriek eta bisitariek elkarlanean.\nAmesteko eta kaleak hartzeko gonbita dira Los Extintos eta Universe ikuskizunak. Gaur eta bihar kalez kale ibiliko dira paseoan bi ikuskizunak. Argia eta soinua baliatuta, fantasiazko mundu bat eraikitzea dute helburu.\nArriaga antzokiko fatxada euskarri gisa erabilita, proiekzio batek gau osoan argiztatuko du eraikinaren kanpoaldea, bisitariek nahi duten momentuan aurretik pasatu eta ikuskizunaz goza dezaten.\nMagia dario Gau Zuriari, eta magia ardatz duen ikuskizun umoretsua antolatu dute itsasadarraren bazterrean, Erripako kaian. Tor eta Txoborro magoek gidatuta, mendebalde urruneko zenbait istorio kontatuko dituzte.\nHurbiltzen direnen parte hartzea ezinbesteko du Areatzako pasealekuan egongo den kaleidoskopioak. Itsasargi baten barruan sartutako kaleidoskopio erraldoia biratuz ispilu zatiek kolore eta mugimendu nahasketa amaiezinak sortzean datza jolasa.\nArriaga antzokiaren eran, Bilboko udaletxea ere kolorez jantzi nahi dute Gau Zuriak iraun bitartean. Marrazkiak eta proiekzioak uztartuz, betiko harri kolore lauaren ordez hamaika kolorek hartuko dute eraikin enblematikoa ospakizunaren bi gauetan.\nOihal eta estanpatu anitzez jositako ehun lanpara tulipa jarriko dituzte Campo Volantin pasealekuan zehar. Asmoa da argiek ibilbide bat osatzea, Albia eraikinaren fatxadan proiektatuko den jolas interaktiboarekin topo egin arte. Gau Zurirako espresuki sortuko ditu Tejidos Matias saltokiak instalazioak.\nCampo Volantineko argiek helmuga duten Albia eraikinean proiektatuta egongo da Gran Arcade bideo joko interaktiboa. Tetris jolas klasikoaren antzeko irudia proiektatuko dute eraikinean, eta binaka jokatuko dute bisitariek instalazio erraldoi horretan.\nBizikidetza plazan proiektatuko duten argi instalazioak hausnarketara bideratu nahi du ikuslea, ordenaren eta desordenaren arteko elkarrizketa sortuz, eta errealitatearen eta interpretazioaren inguruko mugak zalantzan jarriz.\nHirietako ohiko objektu bat du lehengai argi ikuskizun honek. Semaforoetan diren izaki itxurako irudiak mugimenduan egongo dira Uribitarte kaleko paretetan. Bizirik egongo dira, tarte batez, gizakitxo gorri-berdeak.\nSemaforoetako pertsonatxoen parean, 64 esferak zeru bat osatuko dute Uribitarte pasealekuan. Giro berezia sortzeko, zeruko argi sekuentziek zoruan ere isla izango dute bertan jarritako ispiluen bidez, eta bisitaria erabat murgilduko da esferen zeruan.\n‘STEPTS OF FAITH’\nArgia eta soinua, bi-biak ditu ezinbesteko Zabalgune eraikineko instalazioak. Korronte aldakorra duen pasabide batetik igaro beharko dute bertaratzen diren herritarrek, argi eta doinu artean ikusezin bihurtuz.\nMutualia eraikineko lorategia baso magiko bihurtu nahi du ikuskizun honek. 22:30etik 02:00etara bitarte, izaki txikiz jositako eremu bihurtuko da hiri lorategia.\nSemaforoen eran, hiriko elementu ohikoak dira argi ikuskizun honen protagonista: farolak. Hiriaren erdigunean, Ertzilla kaleko kale argiak inoiz baino argitsuago eta koloretsuago jantziko dira.\n315 bonbillaz eratutako esfera erraldoia jarriko dute Azkuna zentroan. Argi esfera soinu konposizio batekin sinkronizatua egongo da, eta, angelu ezberdinetatik behatuta, isla hipnotikoak eta harrigarriak sortuko ditu, ikuslea liluratzeko.\nBi pertsonaren bihotz taupadak birsortzeko gai da Rythmus instalazioa. Bertaratzen direnen bihotz taupadei esker argiztatzen da, hain zuzen ere, Indautxu plazan egongo den totem interaktibo hori.\nMiserikordiako lorategia oihan bihurtuko da Gau Zurian, eta bisitariak, esploratzaile. Kutsu misteriotsua eman nahi diote gune berdeari, publikoari belar arteko ibilbidean sakabanaturiko elementu magiko guztiak aurkitzeko gonbidapena eginda.\nCasilda Iturrizar parkea argituko du puzgarri gisako argi instalazio honek. Izar itxurako dodekaedro bat osatuz, Ekuadorko baso hodeitsuko soinuek girotuko dute ikuskizuna, publikoa paradisu galdura garraiatu nahian.\nPerformance honetan, zazpi minutuan Bilboren inguruko zenbait pasarte antzeztuko dituzte Casilda Iturrizar parkean. Zazpi sofa, zazpi pertsonaia eta zazpi istorio batuko dira oholtza bihurtutako parkean.\nArtea eta dantza uztartzen ditu Arte Ederren Museoan egongo den ikuskariak. The Big Game eskulturako materiala abiapuntutzat hartuta osaturiko lan koreografikoa da Euterpe.\nIBERDROLA JAZZ ERRITMOAN\nEmanaldi honek musika du protagonista, eta Bilboko etxe orratz nagusia kokaleku. New Yorkeko Joshu Edelman piano jotzaileak eta Sweet Jazz Delicacy taldeak iraganerako bidaia proposatuko diote entzuleari Iberdrola dorreko atrioan, kontzertu berezi honen bidez: New York 50eko hamarkadan. Garai hartako musika estilo nagusia zen cool jazz doinuen bidez, balada liriko intimoak joko dituzte musikariek, iraganari omenaldia egin guran.\nArte Ederren Museoan ez ezik, Guggenheim museoan ere dantza emanaldi bat egongo da. Kasu honetan, urban dande delako estilo garaikideko koreografia prestatu dute.\nDeustuko Unibertsitateko klaustroak bizia izango du gauez, eta adierazpen artistiko ezberdinez jantziko da gela.\nTxalaparta jotzearen ondorioz sortutako soinu eta argi efektuek osatzen dute Bizkaia aretoa magiaz beteko duen emanaldia. EHUko ikasleek sorturiko proiektu bat da.\nSugarren Balletaren eta Herensugea soinu bandaren baturaren emaitza da ikuskizun hau.\nErtzilla kaleko farolen eran, Evaristo Txurruka kaikoek ere argi jantzi dotorez jantzita emango dute gaurko eta biharko gaua.\n‘THE LAKE OF LIGHT’\nEuskalduna jauregiko urmaela da kolorez eta mugimenduz beteko diren beste espazioetako bat. Argi efektu ikusgarriak eta giro soinua konbinatuz sorturiko ikuskizuna da.\nUrmaeleko ikuskariarekin batera, Euskalduna jauregiko sabaian lur hartuko dute gizaki itxurako figura erraldoiek, unibertso zabaletik etorritako estralurtarrak balira bezala. Lur planeta esploratzea dute egiteko nagusi izaki horiek.\nZientzia asmakizun eta makinen erakusleiho bihurtuko da Bilboko Itsasadarra museoa Gau Zurian.


Batxilerreko ikerlari-talde bat saritua Elhuyar-eko Zientzia Azokan – Lauro Ikastola\nBatxilerreko ikerlari-talde bat saritua Elhuyar-eko Zientzia Azokan\nLauro Admin erabiltzeak argitaratua. 17 maiatza, 2021.\n“Lauroko Astronautak” taldeak, Batxiler 1eko Leire, Izadi, Aiala eta Nahiak osotua, Elhuyar Zientzia Azokako Sari nagusi bat irabazi du “Urteroko lekaleen hazien ernetzea ikertzen mikrograbitate baldintzetan, espaziora eramateko helburuarekin” proiektuarekin.\nSari banaketa ekainaren 5ean izango da eta orduan jakingo dute sariaren nondik-norakoa. Goizetik, Bilboko Areatzan izango dira ikasleak 12:00etatik aurrera euren proiektua stand batean erakutsiz (aforo mugatua, neurria betezk, etab.); eta arratsaldez, 17:00etatik aurrera sari-banaketa izango da, ikuslerik gabe, streamming bidez Zientzia Azokako webgunean.\nZorionak gure ikerlariei!\nMusika ekitaldia DBHn, udaberrian!17 maiatza, 2021 Batxilerreko lau Ikerketa Lan hautaturik Galiciencian parte hartzeko18 maiatza, 2021


Ness aintzirako munstroa - Wikipedia, entziklopedia askea.\nNess aintzirako munstroa\n(«Ness lakuko munstroa» orritik birbideratua)\nNess aintzirako munstroa (Hugo Heikenwaelder-ren margoa)\nNess lakua, Eskozian, munstroaren ustezko bizilekua\nNess aintzirako munstroa —lagunarteko hizkeran, Nessie— Ness aintziran bizi omen den kondairazko izaki baten izena da. Big Footen (Hankahandia) eta Yetiaren pare, Nessie ere kriptozoologiaren «misterio»etako entzutetsuena da. Kontatu izan da VI. mendekoa dela haren lehen aipamena, Kolunba Ionakoak 565ean piztia bati aurre egin omen ziolako.\nZientzialari eta adituen artean adostasun zabala dago, munstro horren izatearen frogek ez dute funtsik. Munstroa benetakotzat aurkezten duten txostenak iruzurtzat hartzen dituzte, edo benetako izakien identifikazio okertzat.\nNess aintziraren ertz guztian Nessieren estatua ugari daude ezarrita.\n(Ingelesez) «BBC 'proves' Nessie does not exist»\n(Gaztelaniaz) «Nessie: ¿un elefante?»\n(Ingelesez) «Index of Waterbased Monster Sightings»\n(Ingelesez) Nessie & Loch Ness links\nMultimedia: Loch Ness Monster\nOrriaren azken aldaketa: 2 martxoa 2021, 14:02.


Amara Berriko Eguna izango da urriaren 23a: auzotarrak biltzeko eguna - Irutxuloko Hitza : Irutxuloko Hitza\nUrriaren 23a egun berezia izango da Amara Berrin. Izan ere, Amara Berriko eguna ospatuko dute. Armeria plazan izango dira adin guztietarako jarduerak, 10:00etatik 14:00etara. Amara Berriko auzo mahaiak antolatu du eguna, eta helburua da auzotarrek auzoko elkarte eta eragileak ezagutzea. Elkarteek ere euren artean ezagutzeko aukera izango dute.\nArmeria plazan hainbat gune jarriko dituzte, eta eragile bakoitzak berea izango du. Horrela, herritarrek gune horietara gerturatzeko aukera izango dute, eta elkarte edo eragile bakoitzaren lana ezagutu ahal izango dute. Topagune moduko bat izango dela adierazi dute antolatzaileek, auzotarrek eta auzoko elkarteek elkarrekin jardun eta harreman sareak sortzeko.\nElkarte ugariren egoitza Amara Berrin dago, baina auzoan jarduten duten elkarteak eta eragileak honakoak dira: Katalin Erauso ikastetxea, Ikasbide kultur elkartea, Amara Berri ikastetxeko gurasoen elkartea, Urrats euskaltegia, AEK euskaltegia, Amara Berriko auzo elkartea, Arcco merkatal gunea, zahar etxea, Easo Politeknikoa, Peñaflorida institutuko gurasoen elkartea, Amara Berri ikastetxea, Katalin Erausoko guraso elkartea, Ilunki elkartea, Superxagu jai batzordea, Berritsu euskara batzordea, Karmelo ikastetxea eta guraso elkartea, kaldereroen konpartsa eta auzoko gazte asanblada sortu berria. Eragile gehienak Amara Berriko egunean izango dira, baita Donostiako Udaleko Partaidetza sailekoak ere.\nInformazioa emateko guneez gain, oholtza bat izango da Armeria plazan, eta denetariko kultur ekitaldiak eskainiko goizetik eguerdira bitarte: haurrentzako jolasak, txistulariak, musika kontzertuak eta Itxaso Piker bertsolariaren saioa.


Maria Pazos: «Berdintasuna gizarte eraginkor eta iraunkor baterako bidea da» | Bizigiro | Berria\n2017ko martxoak 31 - Iruñea\nMatematika ikasketak feminismoarekin uztartu zituen Maria Pazosek (Cañamero, Espainia, 1953). 1976an, Emakumeak Askatzeko Frontean parte hartu zuen lehendabiziko ekintzaileetako bat izan zen, eta, 2007an, PPIINA Jaiotzagatik eta Adopzioagatik Baimen Berdin eta Besterenezinak Lortzearen Aldeko Plataforma sortu zuen beste ekintzaile batzuekin: amatasun eta aitatasun baimenak berdintzeko lege erreforma osatu dute. Esperientzia hori guztia baliatu du Iruñeko Katakrak liburu dendan atzo aurkeztu zuen Desiguales por Ley (Legez desberdinak) liburua idazteko.\nLiburuaren izenburua hautatzeko orduan asmatu duzula diozu. Zergatik?\nAmatasun eta aitatasun baimenak parekatzeko lege erreforma bat aurkeztu duzue. Aurrerapauso handia izan daiteke?\nBai, ez da aldatu behar den gauza bakarra, baina bai. Hala ere, horrekin ez dugu berdintasuna lortuko, baina oso garrantzitsua da. Izan ere, familia ezberdintasunaren lehendabiziko eskola da. Hezkuntza familian hasten da, eta gero eskolan indartzen da. 3 urterekin, haurrek barneratuta dute generoa.\nGainera, emakumeek etxean gelditzeagatik pizgarriak jasotzen dituzte.\nBaimen luzeagoez gain, PFEZ pertsona fisikoen errentaren gaineko zerga bikotekidearekin batera egiteko aukera ematen zaie: gizonari zergak arintzen dizkiote emakumea etxean gelditzeagatik. Alargunen pentsioa ere ezin da ahaztu. Iruzur bat da, alargunen pentsioekin erretiroarekin baino askoz ere diru gutxiago jasotzen delako. Beste pizgarri gehiago ere badaude berdintasunaren aurka egiten dutenak.\nHortaz, pizgarri horiek dira emakumeak lan munduan sartzeko traba nagusiak?\nBai. Enpresariek badakite emakumeek baimen luzeagoak hartzen dituztela eta aukera hobeak dituztela etxean egoteko. Hortaz, gizonak sustatzen dituzte goi karguetarako.\nAmatasuna indartzeko pizgarriek lan zehatz batzuetara bideratzen dute emakumea?\nSegmentazio horizontala dago, bai. Emakumeak enplegu publikoan edo liberalagoak diren lanbideetan aritzen dira normalean, amatasunarekin bateragarriagoak direlako. Ingeniaritzan eta industrian sartzea zailagoa izaten da, eta baztertuak ere izaten dira.\nBaimenak parekatzearekin batera, haurrak zaintzeko eskolak ezinbestekoak direla diozu. Zergatik da hain garrantzitsua?\nAmatasun baimena amaitu ondorengo egunean, eskola bat behar da etxe guztietatik gertu. Hala, ama ez litzateke derrigortuta egongo denbora luzeagoz etxean egotera. Neurri horrekin, amatasun eta aitatasun baimenak parekatuta, eta lanaldiak 35 ordura murriztuta, berdintasunerako urratsak egingo lirateke.\nBadago pizgarri horiek defendatzen dituen emakumeen multzoren bat?\nGeroz eta txikiagoa den multzo bat geratzen da; azken hamar urteetan, asko aldatu da gauza. Politika publikoen funtsa pertsona guztiak eta bizitza osoan ekonomikoki independenteak izatea da. Hori ez du inork ukatzen. Gobernuek esan beharko lukete etxean geratzen direnak gero pobreziara edo dependentzia ekonomikora kondenatuta daudela.\nBeraz, ekonomiak ezberdintasuna babesten duela esan daiteke?\nBai. Antzinako patriarkatuan, politika hertsagarriak ziren nagusi. Ezkontzean, lanetik botatzen zituzten emakumeak, lanbide asko debekatuta zeuzkaten emakumeek, eta ez zegoen dibortziorik, besteak beste. Orain, kode zibilak emakumeak eta gizonak berdinak direla jasotzen duenez, mendean hartzeko tresna indartsuena da ekonomia.\nEkonomikoki, berdintasuna errentagarriagoa dela nabarmendu duzu liburuan.\nBai, justua eta beharrezkoa izateaz gain, errentagarriagoa da. Berdintasuna gizarte eraginkor eta iraunkor baterako bidea da. Ezberdintasunak arazo ekonomiko ugari sortzen ditu. Emakumeen balio produktiboa alferrik galdu, eta, aldi berean, urpeko ekonomia indartzen ari gara. Alta, emakumeek kotizatu eta zergak ordainduko balituzte, administrazioak diru askoz ere gehiago jasoko luke.


Fani Coso eta Marina Revilla une gozoak bizitzen ari dira – Euskal Heriko XISTERA Kluben Kluba\nCabanillas elkartekoak dira Fani Coso eta Marina Revilla. Orain dela gutxi irabazi zuten Nafarroako Txapelketa Alonso-Bueno 25-23 menderatuta, eta pozez zoratzen daude. Bi tantoz lortu zuten garaipena, baina aho zapore bikainarekin daude.\n´´Finala oso zaila izan genuen. Alonso eta Bueno ziren gure aurkariak, eta partida guztiak irabazita sartu ziren finalera. Gainera 0-7 aurreratu ziren, baina guk ez genuen etsi eta aurrera egin genuen, azkenean garaipena lortuz´´, ekartzen du gogora Marina Revillak.\n´´Oso urduri hasi ginen. Ez gaude horrelako finalak jokatzera ohituta, eta normalean denak Cabanillasen aritzen gara, baina finala Noainen zen. Beraz pilotalekua ere ez zen ezaguna guretzat, eta agian dena pilatu zitzaigun, eta oso urduri hasi ginen´´, dio Fani Cosok.\nHala ere, neurketari buelta eman eta garaipea lortuz amaitu zuten. Aurkariak ere ongi ezagutzen zituzten. ´´Denak gara Cabanillasekoak, eta ongi ezagautzen dugu elkar entrenatu ere batera egiten baitugu´´, dio Marinak.\nAzken honek Txapelketa Maria Rodriguezekin ekin zion, baina min hartu zuen. ´´Berarekin hasi nintzen, baina min hartu eta Fani sartu zen bere ordez, eta gero berak egin du txapelketa osoa. Azken batean entrenamenduetan bikoteak nahastuz aritzen gara, eta ez dugu aparteko eraginik egiten´´, dio Marinak.\n´´Arazo fisiko batzuk izan nituen, eta Txapelketa ez jokatzeko erabakia hartu nuen, eta ordezko geratu nintzen. Zoritxarrez Mariak min hartu, eta nik jarraitu behar izan nuen lehiaketan, eta txapelarekin amaitu dut´´, eransten du Fanik.\nCabanillas dagoen lekuan dago, eta inguruan ez dute beste neskarik. ´´Taldean helduen mailan hamar inguru ibiliko gara, eta gero gaztetxoak ere badabiltza. Egia esan nahiko ongi gaude, nahiz eta gehiago nahi dugun. Kontua da beste elkarteetakoekin jokatzeko kilometro asko egin behar ditugula. Xisterarekin joaten gara jardunaldi batzuetara, eta hori oso garrantzitsua izaten da guretzat´´, esaten du Marinak.\n´´Xisterako jardunaldietan neurtzen dugu gure maila, eta ikusten dugu oraindik haien parean sartzeko falta zaigula, baina gu lanean jarraitzeko gogoz eta ilusioarekin gaude´´, dio Fanik. Pasa den urtea oso berezia izan da, denentzat bezalaxe, eta hasi berria den urte honetan gauzak hobeto joateko itxaropena dute, eta inguruko taldeetan neska gehiago hastea ere bai.\n´´Zaragozan eskola bat sortu behar omen dute. Primeran etorriko litzaizkiguke neskak hastea, guretzat Iruñea baino getruago dago. Nafarroako beste klubetan ere neskak egotea gustatuko litzaiguke, eta irla bat izateari uztea gustatuko litzaiguke. Kirol ederra da, gozatu egiten da zestan jokatuz, eta neska guztiak probatzera gonbidatzen ditugu´´, esanez amaitzen dute Fanik eta Marinak. Biak eskertu nahi dituzte, kubeko gainerako neskek bezalaxe, Asier Antonek, Txelisek eta Isarelek, euren entrenatzaileak,egiten duten lan guztiagatik.


Palestinarekin elkartasunez Busturialdean mobilizazioa | Haizinbarrure gazte asanbladie\nPalestinarekin elkartasunez Busturialdean mobilizazioa\nBusturialdeko arabiar-palestinar kolektiboak eta Askapenak deituta, atzo palestinar herriarekin elkartasunez hainbat ekimen izan ziren eskualdean.\n18:00etan Gernikatik kotxe karabana handia abiatu zen. Kotxeek palestinar ikurrak eta ikurrinak, eta Israeli boikota egitearen aldeko kartelak zeramatzaten, eta klaxonak jotzen kalez kale eta herriz herri ibili ziren Gernika, Foru, Busturia, Mundaka eta Bermioraino. Ibilaldiak ia bi ordu iraun zuen.\nBermion manifestaldia eta ekitaldia.\n20:00etan Lamera parketik “Palestina askatu, israeli boikota” lemapean manifestaldia abiatu zen. 150 lagunetik gora hartu zuten parte mobilizazioan eta “Genozidioa gelditu”, “Palestina aurrera” eta “Israeli Boikota” izan ziren oihurik entzunenak. Manifaestaldia Goiko plazara iristear zegoelarik, (bertan bukatu zen) palestinar herriaren borroka eta bere askapenaren aldeko oihuak nagusitu ziren.\nPlazako kioskotik, herriko udaletxearen aurrean, Askapenako kide batek Gazako egoeraren gaineko laburpen txiki bat egin zuen. Egoera latz horren aurrean nazioarteko ixiltasun eta konplizitatea salatu zituen eta bukatzeko salaketa gisa balkoietan palestinar banderak zintzilikatzeko eta Israeli Boikota hainbat arlotan (kultura, kirola, ekonomia, gizartea) borroka tresna bezala erabiltzeko animatu zituen bertaratutakoak. Ondoren eskualdean azken urteetan bizi izan den Anwar gazatar palestinarrak hitza hartu zuen eta lapurtutako lurrak itzultzea, errefuxiatuen itzulera eta palestinar lurretik Israel estatu artizialaren desagerpena aldarrikatu zituen. Gogora ekarri zuen bere herrikideak azken urte luzeetan bizitzen ari diren egoera, ‘genozidio motel’-tzat deskribatu zuena.\nEuskal Herriko bestelako leku batzuetan ere mobilizazioak izan dira egun bardinean.\nAlde batetik Sakanan atzo 80 lagun batu ziren bertako gazte asanbladak eta Askapenak deituriko elkartaratzean, bestetik aldimilaka lagun batu ziren Bilbon antolatutako manifestaldian\nDena den hauek ez dira burutu diren lehenengo mobilizazioak, Abenduaren 29an Bilbon bertan Europar Batasuneko egoitzaren aurrean izan zen Arabiar elkarteak deitutakoa lehena, hurrengo egunetan mobilizazioak egin ziren Hego Euskal Herriko lau hiriburuetan.\n« Gora Palestina askatuta!!! Israeli boikota!!! Euskal Herriak behar duen aldaketa: D3M, demokrazia 3.000.000 »


Patxi kartzelan dago berriro | Amnistia Ta Askatasuna\nEgarri greba utzi baina gose greba mantentzen du Or, 2020/05/22 - 20:21 argitaratua\nAtzo arratsaldean Murcia II-ko Kartzelak Patxiri eskaini zion ospitalera eramatea, baina Patxik uko egin zion aukera honi. Beranduago, 23:00ak inguru, Mulako Epaitegiak igorritako auto baten ondorioz, Patxi Virgen de la Arrixacako ospitalera eraman zuten Kartzelaren eskariari jarraiki, bere bizitza arriskuan zegoelakoan.\nMaiatzaren 23tik aurrera: Mikel San Sebastianek bost eguneko gose greba hasiko du bihar Murcia II-ko kartzelan.\nMaiatzaren 12tik: hiru pertsona ezkerraldean gose greban (hamargarren eguna bete dute gaur).\nMaiatzaren 19tik: Venezuelan dagoen Asier Guridi errefuxiatu politikoak Aragua, Miranda eta Distrito Capital estatuak zeharkatuko ditu oinez Caracasen dagoen Espainiako enbaxadaraino, Patxiren egoera salatzeko. Caracasera iritsi da eta Espainiako Enbaxadan idazki bat eman du Patxiren alde.\nMaiatzaren 21etik: Igandera arte zazpi pertsonak gose grebari ekin zioten Elizondon. Manifestazio eta kontzentrazio bana debekatu diete.\nMaiatzaren 22an: Laudioko Gazte Asanbladako kide batek 24 orduko barauan.\nEuskal Herrian, 2020ko maiatzaren 22a.


Mattin nere gizona, Mari Treku\nAintzin solasa, Antonio Zavala\nAndredena Mariaren kapera\nOsaba xaharraren etxaldea\nNigar egiteko mementoa\nKristo kurutzean bezala\nAhetzeko Mulienera, Mattinen etxera alegia, 1967ko Ekainean iritsi nintzen lehen aldiz. Egun batzu aurretik Bertsolari Txapelketa jokatua zen, Mattin ere tartean zela. Berak kantatu bertsoak erakutsi nahi nizkion, manetofonotik paperera xuxen kopiatuak ote ziren esan zezan, txapelketako bertso guziak argitaratu asmotan ginen eta.\nOngi hartuak izan ginen. Bazkaldu ere bertan egin ginuen. Ondoan, bertso zahar kantatzeari ekin zion Mattinek; bai berak paperean emandako batzu ere.\nGogoan det: bazkaldu eta, Mattinek semea, artean hamabost bat urtekoa, behi zaintzera igorri zuen etxe ondoko larrera. Bainan Mulienean telebisionea ezarri berria zuten, eta mutikoa ezin bada hura ikusi gabe egon. Leihoaren kanpoko aldetik jarri zen, horrela aitaren manua eta bere gostua batera eginez. Aitak irriparrez ikusi zuen semearen manera hura.\nMattinek, ezer gutti behar baitzuen nihor adiskidetzat hartzeko, haren etxean egin bazkari hori aski izan zuen handik aurrera agur goxo bat neri egiteko, han edo hemen bertso saioren batean elkar ikusten ginuenean.\nHurrena, Xalbadorren Ezin bertzean prestatzerakoan joango nintzen Mattinen etxera, beraren bertso batzu ere liburu hortan agertu beharrak ziren eta.\nHandik puska batera, Mattinen Ahal dena liburuaren txanda etorri zen, eta Mulienera zenbait itzuli egin nituen, Ahetzeko bideak ongi ikasi arteraino noski.\nBatean, Joan-etorria egin eta, kartera (portafulla) falta nuela ohartu nintzen. Etxetik atera, autoan sartu eta nihon gelditu gabe Ahetzeraino joana bainintzen, segurik Mattinen etxean galdua izango nuela pentsatu nuen. Biharamunean berean joan nintzen Mulienera. Ikusi eta honela egin zidan lehen agurra Mattinek:\n— Xantzarik gabeko umea sortu nintzen ni! Behin kartera bat bilatu eta jabea berehala agertu!...\nEtxe xokotik kantari liburua zela eta, beste zenbait agerraldi egin nituen Ahetzera. Mattinek umore ona atxikitzen zuen. Bainan ez zen lehengo gizona, alderatzeko ere. Ageri zuen gaitzek eta istripuek menpean hartua zutela. Halere, ez zitzaidan burutik pasa ere, hain laster hegaldatuko zenik. Ez baitzuen bere bigarren liburu hori ikusi ere egin.\nJoan-etorri hoien bitartez, Mari, Mattinen andrea ere ezagutu nuen noski. Bai berak prestatutako jaki goxoak jastatu eta jan ere. Eta beste gauza batez ere ohartu nintzen: bertso zaharrak, Mattinek bezain ongi zakizkiela, beren aire eta guzi. Adibidez, Mattinen osaba xahar Mattin Gariador zenarenak.\nBeste batean, Etxe xokotik kantari liburua prestatzen ari ginela, ni han arribatu nintzen, zenbait puntu galdetu beharrez. Baina gure lana bukatu baino lehen, Mattin Miarritzerat dializa egiterat ereman behar zuen anbulantza etorri zen. Bera hantxe joan zen noski; bainan aurretik andreari gomendatuz nere duda guziak berak argitzeko. Konfiantza osoa zuen, beraz, harekin bertso kontuan ere.\nGertaera edo argibide hoiek, Mattinen andrea euskaltzale eta bertsozale suharra zela erakutsi zidaten; eta hori jakiteak ekarriko zuen bere ondorioa.\nMattin itzali ondoren eta Etxe xokotik kantari agertu orduko, Mulienera joan ginen, urriaren arratsalde batez, Aranalde adiskidea eta biok, liburu berria eramatera.\nBihotzak duenetik mintzo baita ahoa, Mattin zenaz hasi zitzaigun beraren andrea. Bai guk arretaz entzun ere, denbora berean nik nere buruari honela esaten niolarik:\n— Mattin zenaren gertaerak, ezin hobeki kondatzen ditu honek. Liburu bikaina egin lezake, hol-hola paperean emango balitu.\nAzkenean, haren euskaltzaletasunaren berri lehendik ere bai bainekien, ausartu ere egin nintzen esatera:\n—Errazu, Mari: zergatik ez dituzu hoiek denak izkiriatzen? Mattinen bizia liburu batean, zer gauza ederra!\nHonela erantzun zidan:\n—Ni ez naiz lan hoietarako gauza.\nBainan nik segi:\n—Hori nihork ez daki, frogatu arte. Izkiria ezazu gertaera bat eta neri igorri. Orduan egi-egia erranen dizut: lan ona bada, aurrera; eta, kaxkarra bada, fini. Zuk paperean emanak, neronek maxinaz pasa beharko baititut, eta nihor ez baita debaldetan lan egin zale.\nOrduan, puska batez pentsaketan egon ondoren, honela galdegin zidan:\n— Eta zer gertaera kondatuko dut, froga hori egiteko?\nPentsatu beharra orduan neri heldu zitzaidan, eta nolabait ere argi izpiren bat bildu nuen:\n— Zuen etxe hontan ohoinak sartu ziren behin batez eta ahal zituzten guztiak ereman. Hori zela eta, baditu Mattinek bertsoak emanak. Ohointza hori konda ezazu, Mari, xehetasun guziekin.\nEgun hartan horrela partitu ginen. Handik egun batzutara, eskutitz lodi bat etorri zitzaidan. Eta nundik, eta Ahetzetik. Ideki eta irakurtzeari ekin nion. Mattinen etxeko ohointza bai ederki kondatua. Nere beste lan guziak alde bat utzi eta maxinaz kopiatzen hasi nintzen. Hartan ari nintzela, nere buruari honela errepikatzen nion;\n— Liburu berria badugu, eta ez nolanahikoa!\nHandik aurrera, gure arteko harremanak era hontan ereman genituen: Noizean behin ni Mulienera agertu. Mari eta biok Mattinen gertaera bat edo beste hautatu. Gero, harek horiek idatzi eta neri igorri. Batzutan, berari geroztik bururatutako gertaeraren bat ere berdin igorriko zuen. Nik hoiek maxinaz idatzi. Hol-hola jardun gera zenbait hilabetez, zer kondatuak bukatuxe arte.\nBaina Mattinen andreak bere lana Lapurdiko euskeraz egin du noski, eta ni gipuzkoarra izaki. Horregatik, beharrezkoa zen Bidasoaz ipar aldeko norbaitek liburuari behakoren bat ematea. Emile Larre adiskideak hartu du bere gain zer egin hori. Mila esker!\nBaina ondoren eskaera bat egin zidan: etxeek oinarriak eta zuhaitzek erroak bezala, liburuek ere badutela izkutuko lana, eta lan hori nola egina den adieraztea on izango zela, Mattinen etxekoak eta bion arteko harremanak bide nabar azalduaz.\nEskaera horri erantzun beharrez, aintzin solas edo hitzaurre hau idatzi dut.\nEz dakit Mari unatuko zen. Nik nerea aitortuko dut: nekerik batere ez eta atsegingarri izan zait lan hau egitea; eta uste osoa dut lan baliosa egin dugula.\nHala, Mattinen andreak nerea izan du lehen gorespena; Emile Larre adiskidearena, bigarrena. Eta segur naiz, Euskal Herri osoarena izango duela laster.\nBainan halere gorespenik beharrena falta... Zer bertso kantatu ote dio, irri gozo batekin, zeru gainetik, Mattin gaizoak?


Gero eta hurbilago - Nafarroako Hitza Gero eta hurbilago – Nafarroako Hitza\n2020, maiatzak 15 Aisialdia, Albisteak, Euskara, gaiak, Gizartea, Kultura, nafarroa 906\nHasi, eta gelditu. Martxoan hasi zituzten Irurtzungo Pikuxar elkartearen egoitza berria eraikitzeko lanak, baina bertan behera utzi behar izan zituzten, bi astez, koronabirusak eragindako osasun krisiaren eraginez. Jo eta ke ari dira, berriz ere, eta elkarteko kideek gero eta hurbilago dute azken urteotako ametsa: herriko euskaldunek bat egiteko espazio berri bat zabaltzea.\n2002. urtean sortu zuten Pikuxar Irurtzunen. Asmoa izan zen, hasieratik, euskaldunentzako txoko bat izatea, gisakorik ez zegoelako herrian, garai horretan. Gazteek zuten bat egiteko toki baten premia, batez ere. Larrazpi gazte elkarteko kideek bultzatu zuten elkartea sortzeko proiektua, hain zuzen ere, Orritz dantza taldeko kideekin batera.\nMabell taberna hutsik zegoela aprobetxatu, eta orain arteko Pikuxarren egoitza izan dena jarri zuten martxan, duela hemezortzi urte. Alokairuan hartu zuten etxea, eta hori izan da, hain zuzen ere, egoitza berri bat bilatzeko arrazoi nagusietako bat: “Urteotan guztietan diru pila gastatu dugu alokairuan, eta horregatik erabaki genuen erosteko garaia zela”, azaldu du Pikuxar elkarteko kide Marta Murillok.\nBurokraziak denbora anitz kendu diela azaldu du Irurtzungoak, udalaren hasierako asmoa baitzen Pikuxarren egoitza izanen den etxea behera botatzea, eta etxebizitzak eraikitzea. Pikuxarreko kideek bertze bide baten alde egin dute, ordea: “Egia da Irurtzunen berezko arkitekturarik ez dugula, baina hau da herriko hasierako etxe bakarrenetako bat, eta eutsi nahi genion, ahal zen neurrian”. Horregatik, barrutik hustu egin dute, berriz eraikitzeko, baina etxearen kanpoko aldea aldatu gabe.\nOraingo lanen helburua da, beraz, egoitza berriaren egitura eraikitzea. “Uste dugu lan horiek hiruzpalau hilabete iraunen dutela; gero, asmoa da obra auzolanaren bitartez bukatzea”, kontatu du Murillok. “Urtebetean, prest izan nahiko genuke egoitza berria”, erantsi du.\nBitartean, zabalik jarraituko du orain arteko etxeak. Osasun krisiak eragindako alarma egoerak Pikuxar elkarteko kideei ere eragin die, noski, ateak itxi egin behar izan dituztelako hainbat astez. “Bitartean, alokairua ordaintzen jarraitzen dugu”.\nHitzaldiak eta bertze\nPikuxarrek helburu izan du, hasieratik, Irurtzungo euskalgintza, herrigintza eta kulturgintza saretzea. Arlo horiek bultzatzeko gune bilakatu dute bere bazkideek, urteotan guztietan; baina ez hori bakarrik: “Taberna ere badugu. Herrian, hain zuzen, asko sumatu zen gure elkartearen zabaltzea, horrelako topagune bat falta zelako”.\nEgoitza berrian ere taberna izanen dute Pikuxar elkarteko kideek, eta, orain bezala, hamaika motatako jarduerak egiten jarraituko dute: “Hitzaldiak, erakusketak, zinema emanaldiak eta beste egin ditugu, eta egiten segituko dugu”.\nMarta Murillok nabarmendu du hori lortzeko “ezinbestekoa” dela herritarren parte hartzea. Etxea erosteko ahalegina ez da txikia, eta proiektua garatzen jarraitzea da kideen asmoa.\nHorretarako, kanpaina bat egin dute azken hilabeteotan, bazkide gehiago lortzeko asmoz. Helburu bat zehaztu dute elkarteko kideek: 120 bazkide izatera iritsi nahi dute. 70 baino gehiago ziren 2017. urteko bukaeran; orain, berriz, 96 dira. “Jende gazte askok egin du bat gurekin. Oraindik ez gara 120, baina asmoa hori da, proiektua bideragarria izan dadin”.\nPikuxar elkarteko kideak eskertu du Irurtzungo Udalaren jarrera, behar zituzten baimenak eta agiriak lortzeko bidea erraztu dielako. Elkarteko bazkide ez direnak ere gogoan ditu Murillok, haiek ere badirelako beren egoitzaren erabiltzaile. “Pikuxar itxiko bagenu, haiek ere sumatuko lukete falta”. 2002tik, beraz, elkarteak lortu du bere arrastoa uztea herrian.\nTokiz aldatuko da Pikuxar, egoitza berriaren lanak amaitzen dituztenean, baina hasierako oinarriei eutsiko diete kideek. Auzolana da oinarri horietako bat, eta, datozen hilabeteotan, auzolan horren bidez eginen du aurrera proiektuak. Etxe berri bat lortzeko ametsa gero eta hurbilago dute Irurtzunen.\nArgazkia: Itziar Matxain-Pikuxar\n« “Iltzatuta segitzen dugu desgaitasunaren eredu medikoan”\nIraganaren arrastoen gainetik »


Medikuntzako Deontologia | ICOMA\nZeregin hauek ditu:\nZuzendaritza Batzordeari Medikuntzaren Etikari eta Deontologiari buruzko gaietan aholkatzea. Horri dagokiola, arau deontologikoak hautsi diren edo ez baloratzeko aginduzko txostena idatziko du, Zuzendaritza Batzordeak ezer erabaki aurretik.\nDiziplinazko prozeduretan aurretiaz eta isilean informatzea eta bidezkotzat jotzen duen proposamena aurkeztea.\nZuzendaritza Batzordeko Osoko Bilkuran lehia desleialari buruz aholkatzea.\nMedikuntzaren Etika eta Deontologiaren inguruan hedapeneko, irakaskuntzako eta prestakuntzako jarduerak sustatzea eta lanbide-jardueran aplikatzea. Prestatzea, hala badagokio, lurralde-eremurako Kode Deontologikoa, Zuzendaritza Batzordeak onartutakoan aplikatzeko.\nArabako Medikuen Elkargoko Deontologia Medikoko Batzordea mediku hauek osatzen dute:\nJosé Luis Pérez Bescós (presidentea)\nEdorta Elizagárate Zabala (idazkaritza)\nJosé Miguel Arévalo Alonso\nJesús Carlos Medina Revuelta\nM.ª Luisa Ruiz Macho\nSendagileen jokabide profesionala argitu eta bideratu behar duten printzipio eta arau etikoen multzoa da.\nEspezialitate guztietako medikuek kodeak ezarritako zereginak bete behar dituzte; osterantzean, Zuzenbide Publikoko erakunde batek zehapena ezarriko die.\nSakatu hemen deskargatzeko


Adingabearen Babesa | Maristak Bilbao\n2011 urtetik, adingabea babesteko politika bat dugu, eta bertan adingabeen eskubideak defendatzeko konpromisoa adierazten dugu. Tratu txarren edo abusuen aurkako sentsibilizazio zein prebentzio ekintzak egiten ditugu nagusiki, eta biktimei esku hartzeko, harrera egiteko eta entzuteko zerbitzua eskaintzen diegu.\nHezkuntza-komunitateko edo ikasleen inguruko beste haur, gazte edo heldu batzuen abusu edo tratu txarren aurka.\nPrebentzioa langileen hautaketan eta kontratazioan.\nBiktimei harrera egiteko eta entzuteko\nIkasleen arteko edozein tratu txar psikologiko, hitzezko edo fisikoa, behin eta berriz gertatzen dena eta denboran zehar irauten duena, helduen begiradatik urrun eta biktima babesgabea umiliatzeko eta abusuz menderatzeko asmoz.\nBerdinen arteko tratu txar mota guztiek, informazioaren eta komunikazioaren teknologiak erabiliz (mugikorreko mezuak, e-posta, sare sozialak, txata, etab.),ciberbullying izena hartzen dute.\nHeldu baten eta adingabe baten arteko edozein sexu-harreman eta interakzio mota. Abusu mota hau sarearen bidez egiten denean, Grooming esaten zaio. Sexu-abusua 18 urtetik beherako pertsona batek ere egin dezake, adingabea/biktima baino nabarmen nagusiagoa denean edo adingabearekiko botere edo control egoeran dagoenean.\nAbusua jasan baduzu edo izan baduzu, justiziarako zure kasua preskribaturik badago edo ez, edo adingabe bat abusatua izan dela ikusi baduzu, Adingabearen Babeserako Taldearekin harremanetan jar zaitezke honako helbide honen bidez: protecciondelmenor@maristasiberica.es